Μεγάλο Χωριό Ευρυτανίας
thumb|right|250px|Άποψη του Μεγάλου Χωριού Το Μεγάλο Χωριό είναι ορεινό χωριό του νομού Ευρυτανίας.
Είναι χτισμένο μέσα σε πυκνό ελατοδάσος σε υψόμετρο 720 μέτρων στις πλαγιές του όρους Καλιακούδα . Υπάγεται στον καλλικρατικό δήμο Καρπενησίου ενώ μέχρι το 2010 αποτελούσε την έδρα του καποδιστριακού δήμου Ποταμιάς και απέχει 17 χλμ από το Καρπενήσι . Ο πληθυσμός του σύμφωνα με την απογραφή του 2001 είναι 474 κάτοικοι.
Τα τελευταία χρόνια το χωριό γνωρίζει μεγάλη τουριστική ανάπτυξη και αποτελεί έναν από τους κορυφαίους χειμερινούς τουριστικούς προορισμούς.
Η πλατεία του χωριού με το πλατάνι προσφέρει θέα προς την κοιλάδα του ποταμού Καρπενησιώτη και τις κορυφές του όρους Χελιδώνα.
Πόλος έλξης για τους επισκέπτες αποτελεί και το Ιστορικό και Λαογραφικό Μουσείο με πλούσια εκθέματα λαϊκής τέχνης, εκκλησιαστικά κειμήλια, εργαλεία παραδοσιακών επαγγελμάτων κα.
