Αιγάλεω Α.Ο.
Ο Αθλητικός Όμιλος Αιγάλεω είναι ελληνικό αθλητικό σωματείο με αριθμό Μητρώου Ε.Π.Ο.
129 που εδρεύει στον ομώνυμο δήμο της δυτικής Αττικής.
Επίσημο έτος ίδρυσής του είναι το 1946 και αγωνίζεται με χρώματα το μπλε και το λευκό.
Διατηρεί τέσσερα ενεργά τμήματα: ποδοσφαίρου, καλαθοσφαίρισης, πετοσφαίρισης και κολύμβησης.
Η ποδοσφαιρική ομάδα χρησιμοποιεί ως έδρα για τους αγώνες της το Δημοτικό Στάδιο Αιγάλεω που από το 1988 φέρει το όνομα του δημάρχου Σταύρου Μαυροθαλασσίτη.
Από την πλευρά τους τα τμήματα καλαθοσφαίρισης και πετοσφαίρισης χρησιμοποιούν το Δημοτικό Γυμναστήριο Αιγάλεω "Σταύρος Βενέτης", χωρητικότητας 1.200 θέσεων, που αντλεί το όνομά του από τον αθλητή και παράγοντα του συλλόγου Σταύρο Βενέτη (απεβίωσε το 2009).
Τμήμα ποδοσφαίρου ανδρών
Το 2015 συμπληρώνονται 84 έτη ζωής για το σύλλογο, αφού ο Αιγάλεω Α.Ο.
χρησιμοποιεί αυτοδικαίως τα ιδρυτικά στοιχεία της "Αθλητικής Ενώσεως Ιεραπόλεως"
Το 1931 ο Δημήτριος Χανιώτης και ο Γεώργιος Αρώνης ίδρυσαν την πρόγονο ομάδα του Αιγάλεω A.O., την Αθλητική Ένωση Ιεράπολης.
Το Νοέμβριο του 1946, ύστερα από επιτυχή συγχώνευση τεσσάρων ανεξάρτητων μεταξύ τους σωματείων που προϋπήρχαν στην περιοχή (Αθλητική Ένωση Ιεράπολης, Ένωση Πυριτιδοποιείου, Ένωση Αγίου Σπυρίδωνα και Φοίνικας) προέκυψε η σημερινή ομάδα του Αιγάλεω.
Πρώτος πρόεδρος της νέας ομάδας που δημιουργήθηκε οριστικά στα 1947, μετά από την ολοκλήρωση των τυπικών διαδικασιών της συγχώνευσης, ήταν ο Γεώργιος Μαρτίνης.
Το 1961 το Αιγάλεω προκρίθηκε για πρώτη φορά για την Α Εθνική κατηγορία, ενώ το 1970 συμμετείχε στο Βαλκανικό Κύπελλο και την επόμενη περίοδο κατετάγη 4ο στο πρωτάθλημα.
Έχει φθάσει τρεις φορές έως τα ημιτελικά του κυπέλλου Ελλάδας, ενώ την περίοδο 2003-04 εξασφάλισε την έξοδό του στο κύπελλο της ΟΥΕΦΑ, όπου και έλαβε μέρος την αγωνιστική σεζόν 2004-05, όταν με προπονητή το Βέλγο πρώην διεθνή Stephane Demol έφθασε έως τη φάση των ομίλων της διοργάνωσης.
Έχει λάβει μέρος σε συνολικά 15 πρωταθλήματα της Α Εθνικής κατηγορίας (έως το 1979) και σε 8 επαγγελματικές διοργανώσεις (έως και το 2007).
Ο Αθλητικός Όμιλος Αιγάλεω ιδρύθηκε το φθινόπωρο του 1946, έπειτα από επιτυχημένη συγχώνευση των συλλόγων της Αθλητικής Ενώσεως Ιεραπόλεως (έτος ίδρυσης 1931), της Αθλητικής Ενώσεως Πυριτιδοποιείου (1930), της Ενώσεως Αγίου Σπυρίδωνος (1934) και του Φοίνικος (1942).(Τα
δύο τελευταία σωματεία ήσαν τότε ανεξάρτητα).
Αρχικά, ανεβαίνοντας ένα-ένα τα σκαλοπάτια της ποδοσφαιρικής ιεραρχίας (κατακτώντας κατά σειρά το πρωτάθλημα της Γ' κατηγορίας Αθηνών το 1948, της Β' κατηγορίας Αθηνών το 1950 και της Α'2 Αθηνών τo 1954), το σωματείο έφθασε να αγωνίζεται για μια πενταετία στο κορυφαίο Αθηναϊκό Πρωτάθλημα (1955-1959), ενώ 15 χρόνια από την ίδρυσή του πέρασε τις πύλες και της νεόδμητης τότε Α' Εθνικής Κατηγορίας (1961-62), καταλαμβάνοντας την 14η θέση (51 βαθμοί, 7 νίκες, 7 ισοπαλίες, 16 νίκες, τέρματα: 26-52) .
Κορυφαίες στιγμές στην ιστορία του Αιγάλεω Α.Ο.
αποτελούν το Θερινό Πρωτάθλημα ΟΠΑΠ Α΄Εθνικής του 1968, η κατάκτηση της 4ης θέσης της Α' Εθνικής της περιόδου 1970-71 και η συμμετοχή του στη διοργάνωση του Βαλκανικού κυπέλλου ποδοσφαίρου, που είχε προηγηθεί ένα χρόνο πριν.
Παράλληλα η ομάδα έχει φθάσει τρεις φορές έως την ημιτελική φάση του κυπέλλου Ελλάδας, τις περιόδους 1969-70, 1983-84 και 2002-03 όταν και αποκλείσθηκε από τον ΠΑΟΚ, τον Παναθηναϊκό και τον Άρη Θεσσαλονίκης αντίστοιχα.
Η φθίνουσα πορεία του "Αιγάλεω Σίτι", χαρακτηριστική ονομασία που εμπνεύστηκε ο Αιγαλιώτης μουσικοσυνθέτης Γιώργος Ζαμπέτας , άρχισε στα τέλη της δεκαετίας του 1970.
Είναι μάλιστα ενδεικτικό για αυτό, το γεγονός ότι έως και το 1979 η ομάδα είχε συμμετάσχει στις δεκαπέντε από τις είκοσι ερασιτεχνικές διοργανώσεις της Α Εθνικής κατηγορίας που είχαν προηγηθεί.
Αντίθετα, στα χρόνια του Επαγγελματισμού οι συμμετοχές ήταν μόλις δύο έως το 2001, όταν και έγινε η επιστροφή της μετά από 16 έτη απουσίας.
Την περίοδο 2003-04 η ομάδα κατόρθωσε να κατακτήσει την 5η θέση στη βαθμολογία και να κερδίσει τη συμμετοχή της στο κύπελλο ΟΥΕΦΑ για πρώτη φορά στα χρονικά, σε επίσημη δηλαδή Ευρωπαϊκή διοργάνωση έπειτα από τις δύο συμμετοχές της στο Κύπελλο Ιντερτότο, που προηγήθηκαν το καλοκαίρι του 2002 και του 2003.
Τα χρόνια που ακολούθησαν μετά τη συμμετοχή της ομάδας στην Ευρώπη ήταν χαρακτηριστικά μιας πτωτικής πορείας, καθώς υπέστη τρεις συνεχείς υποβιβασμούς, αρχικά στη δεύτερη κατηγορία (το 2007), στην τρίτη (το 2008) και στην τέταρτη το 2009.
Οι αδελφοί Μητρόπουλου, ιδιοκτήτες της ομάδας του Αιγάλεω από το 1981, αμέσως μετά τον υποβιβασμό στη Γ΄Εθνική το καλοκαίρι του 2008, αγόρασαν από τους τότε ιδιοκτήτες της Χριστοβασίλη και Μαρκάκη την ΠΑΕ Ηλυσιακός προκειμένου να την μετονομάσουν σε ΗΑΟ Αιγάλεω και το Αιγάλεω που θα αγωνίζονταν πλέον στην Γ΄ κατηγορία, σε Ηλυσιακό . Την σεζόν 2008-2009 η ΠΑΕ Ηλυσιακός αγωνίστηκε στο γήπεδο του Αιγάλεω με απόφαση της Ένωσης ποδοσφαιρικών Ανωνύμων Εταιριών Β'-Γ' Εθνικής κατόπιν παραχωρητηρίου το οποίο εκδόθηκε τον Αύγουστο του 2008 με εντολή του τότε δημάρχου Αιγάλεω.
Το επίμαχο αυτό έγγραφο στη συνέχεια ανεκλήθη με το αιτιολογικό ότι λόγω θέρους δεν ήταν δυνατόν να συγκληθεί το δημοτικό συμβούλιο Αιγάλεω για να το εγκρίνει.
Αξιοσημείωτο είναι ότι ο Ηλυσιακός αγωνίσθηκε χωρίς διακριτικά σήματα και για το λόγο αυτό του επεβλήθη πρόστιμο από την Επιτροπή Επαγγελματικού Αθλητισμού (ΕΕΑ) και οι ποδοσφαιριστές του εμφανίζονταν στο γήπεδο με κυανόλευκη εμφάνιση (διαφορετική από τα παραδοσιακά του χρώματα που είναι το κίτρινο και το μαύρο) , ενώ το ίδιο έγινε και με την ΠΑΕ Αιγάλεω η οποία αγωνιζόταν αρχικά στο γήπεδο Δάσους Χαϊδαρίου επίσης με διαφορετικά χρώματα (ροζ-μαύρο) παρόλη την αρνητική απόφαση της ΕΕΑ για τη μετονομασία της ομάδας.
Όμως την Κυριακή 09/08/09 και μετά από συνεχείς αναβολές η Επιτροπή Επαγγελματικού Αθλητισμού ενέκρινε με πλειοψηφία 5-3, παρά την αρνητική εισήγηση του προέδρου της εισαγγελέα κ. Κουτελιδάκη, την συγχώνευση των δυο ΠΑΕ δι' απορροφήσεως της μίας (Ηλυσιακός) από την άλλη (Αιγάλεω) με το διακριτικό τίτλο "ΠΑΕ Αιγάλεω ΑΟ" .
Το χρώματα της νέας ομάδας ήταν μπλε-άσπρο και η έδρα της, το δημοτικό στάδιο "Σταύρος Μαυροθαλασσίτης".
Ωστόσο, παρά την αναβάθμιση αυτή, η ομάδα υπέστη έναν ακόμη υποβιβασμό, από τη Β' στη Γ' Εθνική κατηγορία, το 2010.
Η διοίκηση του ερασιτέχνη Ηλυσιακού αμφισβήτησε ως παράνομη την απόφαση της συγχώνευσης και για το λόγο αυτό κατέθεσε αίτηση θεραπείας προς την ΕΕΑ.
Η τελευταία, απέρριψε ως απαράδεκτη την ανωτέρω αίτηση το Φεβρουάριο του 2010 και ενώ το πρωτάθλημα βρίσκεται σε εξέλιξη, με το αιτιολογικό ότι εκκρεμούσε η λήψη απόφασης για το ζήτημα από το ΣτΕ, στο οποίο επίσης προσέφυγε ο Ερασιτέχνης Ηλυσιακός.
Στην όλη διαδικασία της συγχώνευσης των δυο ΠΑΕ αντέδρασαν έντονα οι φίλαθλοι και των δύο ομάδων και στο Αιγάλεω συστάθηκε "Συντονιστική Επιτροπή για τη σωτηρία της ομάδας" που με συγκεκριμένες ενέργειες και πρωτοβουλίες (ανακοινώσεις στο διαδίκτυο, παράσταση στο δημοτικό συμβούλιο Αιγάλεω, συλλογή υπογραφών συμπαράστασης, συνεντεύξεις Τύπου κ.τ.λ.) πέτυχε να αναγνωρισθεί επίσημα από όλες τις παρατάξεις του δημ.
συμβουλίου Αιγάλεω σαν κίνηση πολιτών και να εξουσιοδοτηθεί ομόφωνα από αυτό κατά τη συνεδρίασή του στις 19-3-2009 να αναζητήσει μια διάδοχο κατάσταση για το ιδιοκτησιακό καθεστώς της ΠΑΕ Αιγάλεω.
Στη συγχώνευση αντιτάχθηκε σθεναρά ο Ερασιτέχνης Ηλυσιακός και ο σύλλογος παλαιμάχων ποδοσφαιριστών του , ενώ ερωτήματα για το θέμα είχαν κατατεθεί στη Βουλή των Ελλήνων από τους βουλευτές Λιάνα Κανέλλη, Γιάννη Δημαρά, Γρηγόρη Ψαριανό, Αθανάσιο Πλεύρη κ.α.
Την Τρίτη 15 Ιουνίου του 2010 ανακοινώθηκε από τον Ερασιτέχνη Ηλυσιακό ότι σύμφωνα με πληροφορίες η εισήγηση προς το αρμόδιο Τμήμα του ΣτΕ ήταν ακυρωτική για την υπουργική απόφαση που αφορούσε στη συγχώνευση της ΠΑΕ Ηλυσιακός με την ΠΑΕ Αιγάλεω.
Ανταπαντώντας, η διοίκηση της ΠΑΕ Αιγάλεω έκανε γνωστή την πρόθεσή της -σε περίπτωση που τελικά το ΣτΕ ακυρώσει τη συγχώνευση- να διαλύσει την ομάδα που ονομάζεται "Ηλυσιακός" και προειδοποίησε τους διοικούντες του ερασιτέχνη Ηλυσιακού να προετοιμαστούν για συμμετοχή στο πρωτάθλημα της Δ' Εθνικής.
"Για μας υπάρχει ομάδα μόνο με το όνομα Αιγάλεω, είτε παίζει στα Κύπελλα Ευρώπης, είτε για διάφορους λόγους στη Δ' Εθνική" κατέληγε η ανακοίνωση της ΠΑΕ Αιγάλεω."
Έτσι δεν υπέβαλε δήλωση συμμετοχής στο πρωτάθλημα της Γ' Εθνικής κατηγορίας στην Ένωση Επαγγελματικού Ποδοσφαίρου και υποβιβάστηκε μετά από έκτακτη συνεδρίαση του ΕΕΠ στις 13-08-2010, στην Δ' Εθνική κατηγορία πλέον σαν Ηλυσιακός.
Στον ίδιο Όμιλο της ίδιας Κατηγορίας και για την αγωνιστική περίοδο 2010-2011 μετείχαν τα ποδοσφαιρικά Τμήματα τόσο του Α.Ο.
Ηλυσιακού όσο και του Αιγάλεω Α.Ο.
Το ΣτΕ εξέδωσε τελικά την απόφασή του το Μάρτιο του 2011, βάσει της οποίας η συγχώνευση ακυρώθηκε και τυπικά . Κατόπιν αυτής της εξέλιξης, η περίοδος 2009-2010 λογίζεται σαν να μην υπάρχει για την ομάδα του Αιγάλεω, κατά τη διάρκεια της οποίας αγωνίσθηκε στη θέση του Ηλυσιακού στο πρωτάθλημα της Β΄ Εθνικής.
Σύμφωνα με την απόφαση του ΣτΕ η συμμετοχή ήταν παράνομη, καθώς στα μέσα Σεπτεμβρίου του 2011 ανακοινώθηκε ότι ο Ηλυσιακός επιστρέφει στη Football League 2 , καταλαμβάνοντας τη θέση που παράνομα του αφαιρέθηκε με τη συγχώνευση του Αυγούστου 2009.
Έπειτα από τη διάλυση της Π.Α.Ε.
Αιγάλεω λόγω αδυναμίας συμμετοχής της σε επαγγελματική κατηγορία και την αποχώρηση των αδελφών Θωμά και Βίκτωρα Μητρόπουλου από τα διοικητικά ηνία, το ποδοσφαιρικό τμήμα του συλλόγου υπήχθη στη δικαιοδοσία του Ερασιτέχνη Αιγάλεω Α.Ο.
Μετά την άρνηση της διοίκησης της ΠΑΕ Αιγάλεω να δηλώσει συμμετοχή στο πρωτάθλημα της Γ΄ Εθνικής το καλοκαίρι του 2010, κάτι που επισημοποιήθηκε με ανακοίνωση που εξέδωσε, η ανώνυμη εταιρεία διαλύθηκε και τέθηκε υπό διαδικασία εκκαθάρισης Η ΕΠΟ έκανε δεκτά στην διοργάνωση της Δ΄Εθνικής κατηγορίας και τα δυο ερασιτεχνικά ποδοσφαιρικά τμήματα, τόσο του Αιγάλεω, όσο και του Ηλυσιακού, που προηγουμένως (2009-10) μετείχαν στην ομάδα η οποία είχε προκύψει από τη συγχώνευσή τους . Καθήκοντα προέδρου ερασιτέχνη Αιγάλεω Α.Ο.
ανέλαβε επίσημα ο δημοτικός υπάλληλος Γιώργος Τριδήμας . Προπονητής προσλήφθηκε ο Θωμάς Γράφας (γιος του παλαιού διεθνή ποδοσφαιριστή Δημήτρη Γράφα) αλλά η ομάδα παρέπαιε αγωνιστικά μέχρι τις μετεγγραφές του Ιανουαρίου, όπου αποκτήθηκαν ορισμένοι έμπειροι ποδοσφαιριστές.
Εν συνεχεία το Αιγάλεω ανέκαμψε και έφτασε στην κατάληψη της τρίτης θέσης της τελικής βαθμολογίας.
Τα διοικητικά ηνία του ποδοσφαιρικού τμήματος έχει αναλάβει ο επιχειρηματίας Γιώργος Γιανναράκης , ο οποίος διαδέχτηκε το Γιώργο Τριδήμα που αποχώρησε προς τα τέλη της προηγούμενης σεζόν.
Προπονητής του Αιγάλεω για δεύτερο συνεχόμενο χρόνο ξεκίνησε ο Θωμάς Γράφας , αλλά στην πορεία και έπειτα από μερικά ανεπιτυχή αποτελέσματα, αντικαταστάθηκε από το Θωμά Κουρκούνα . Νέος προπονητής, από την 1 Μαρτίου 2012 ήταν ο Κριστόφ Βαζέχα με τον οποίο η συνεργασία λύθηκε στις 13 Ιουνίου 2012
Χρησιμοποιώντας τρεις διαφορετικούς προπονητές κατά τη διάρκεια της σεζόν, αρχικά το Μάρκο Μαυρομάτη , στη συνέχεια τον Πάρη Βάλβη και στο τέλος το Λουσιάνο ντε Σόουζα , το Αιγάλεω κέρδισε τον τίτλο του πρωταθλητή στον 8ο όμιλο του Περιφερειακού Πρωταθλήματος και ανέβηκε στη νέα Γ΄ Εθνική Ερασιτεχνική κατηγορία της περιόδου 2013-2014.
Η ομάδα ήταν επίσης, φιναλίστ, για πρώτη φορά στην ιστορία της, στον Τελικό του Κυπέλλου ΕΠΣΑ, όπου ηττήθηκε από την Κηφισιά, με σκορ 4-3 στα πέναλτι.
Τεράστια οικονομικά προβλήματα αντιμετώπισε η ομάδα, με αποτέλεσμα η διοίκησή της να προβεί σε αλλεπάλληλες αλλαγές προπονητή, αφού τον Λουτσιάνο ντε Σόουζα αντικατέστησε αρχικά ο Γιώργος Αθανασιάδης , που με τη σειρά του παραιτήθηκε, για να τον διαδεχθεί ο Γιώργος Σουρλής.
Την Τετάρτη 8 Ιανουαρίου του 2014, ο πρόεδρος του συλλόγου Γιώργος Γιανναράκης ανακοίνωσε ότι παραιτείται από το αξίωμά του για να ανακαλέσει την απόφασή του και να παραιτηθεί εκ νέου, στις 4 Μαρτίου.
Τον Γιώργο Σουρλή διαδέχθηκε στη συνέχεια (15η αγωνιστική) ο Μανώλης Παπαδόπουλος, ο οποίος με τη σειρά του έδωσε τη θέση του στον Παναγιώτη Μανδραφλή, από την 21η αγωνιστική έως το τέλος.
Παρά τις κινήσεις αυτές, η ομάδα δεν απέφυγε τον υποβιβασμό, καθώς τερμάτισε στην 11η θέση της βαθμολογίας Στις 11 Ιουνίου του 2014, σε ανοιχτή συνέλευση πάρθηκε απόφαση να προκηρυχθούν νέες αρχαιρεσίες, οι οποίες και πραγματοποιήθηκαν την Παρασκευή 20 Ιουνίου 2014.
Από αυτές προέκυψε το νέο 15μελές διοικητικό συμβούλιο του Ομίλου (για την τριετία 2014-2017), το οποίο την επόμενη ημέρα (Σάββατο 21 Ιουνίου 2014) συγκροτήθηκε σε σώμα, με πρόεδρο το γνωστό ποινικολόγο Αλέξη Κούγια .
Στις 1 Ιουλίου 2014 και κατόπιν πρότασης του νέου διοικητικού συμβούλιου της ομάδας, οι φίλαθλοι του Αιγάλεω κλήθηκαν να αποφασίσουν δια ψηφοφορίας σε ποια κατηγορία επιθυμούν να αγωνισθεί το ποδοσφαιρικό τμήμα του συλλόγου.
Το αποτέλεσμα της ψηφοφορίας ήταν σε ποσοστό 57,62% υπέρ της επιλογής βάσει των καθαρά αγωνιστικών αποτελεσμάτων της περιόδου 2013-14, ήτοι στην Α΄κατηγορία της Ε.Π.Σ.
Αθηνών Ωστόσο, δυο μόλις ημέρες μετά τη διεξαγωγή της ψηφοφορίας, ο κ. Κούγιας, με δηλώσεις του ξεκαθάρισε ότι αποδέχεται το αποτέλεσμά της, πλην όμως σκοπεύει να δηλώσει και δεύτερη ομάδα του Αιγάλεω στο πρωτάθλημα της Football League, παράλληλα με εκείνη που θα αγωνίζεται στην Α' τοπική κατηγορία Στις 3 Ιουλίου ανακοινώθηκε η πρόσληψη του νέου προπονητή Χρήστου Τάσση.
Ωστόσο, την Τετάρτη 27 Αυγούστου ο Αλέξης Κούγιας δήλωσε ότι αποχωρεί από την προεδρία της ομάδας, λόγω αυξημένων επαγγελματικών υποχρεώσεων.
Στις 29 Οκτωβρίου 2014 ο τεχνικός διευθυντής της ομάδας Τάκης Μανδραφλής ανακοίνωσε τη λήξη της συνεργασίας με τον προπονητή Χρήστο Τάσση Στις 5 Νοεμβρίου του 2014, την ομάδα ανέλαβε ο Άγγελος Πυρένης . Όπως διέρευσε στον Τύπο στις 9 Δεκεμβρίου 2014 ο Αιγαλιώτης επιχειρηματίας Γιάννης Παλτόγλου θα είναι ο νέος πρόεδρος στο ποδοσφαιρικό τμήμα του Αιγάλεω Α.Ο.
Η ομάδα αναδείχθηκε πρωταθλήτρια Χειμώνα , ενώ για δεύτερη φορά στα χρονικά πέρασε στους ημιτελικούς του Κυπέλλου της ΕΠΣ Αθηνών Στις 18 Φεβρουαρίου του 2015 το Αιγάλεω, αποκλείοντας στα πέναλτι το Φωστήρα Ηλιούπολης, προκρίθηκε στον Τελικό της ΕΠΣ Αθηνών.
Το Αιγάλεω δεν κατάφερε ποτέ να αγωνιστεί σε τελικό του κυπέλλου Ελλάδας.
Έφτασε τρεις φορές ως τους ημιτελικούς της διοργάνωσης, το 1969-70 όταν και αποκλείστηκε από τον ΠΑΟΚ (ήττα 1-0 στο γήπεδο της Τούμπας), το 1983-84 αποκλείστηκε με δύο ήττες (0-3 και 0-4) από τον νταμπλούχο τη χρονιά εκείνη Παναθηναϊκό, ενώ το 2002-03 γνώρισε τον αποκλεισμό από τον Άρη με δύο ισοπαλίες και τον κανονισμό του εκτός έδρας γκολ (1-1 και 0-0).
Επίσης άλλες τρεις φορές κατάφερε να φτάσει ως την προημιτελική φάση της διοργάνωσης (1964-65, 1973-74 και 1976-77).
Πρώτος πρόεδρος της ομάδας ήταν ο Γεώργιος Μαρτίνης.
Κατά καιρούς τη θέση κατείχαν μεταξύ άλλων οι Νικόλαος Μίχος, Δημήτρης Χανιώτης, Ιωάννης Τρέσσος, Γεώργιος Καραμπατέας, Ιωάννης Παντελιάδης, Δημήτριος Τουσμάνωφ, Γεώργιος Δαλακούρας, Αλέξανδρος Σταυρόπουλος, Χρήστος Κανελλόπουλος και πιο πρόσφατα οι Βίκτωρ Μητρόπουλος και Δημήτρης Καλογερόπουλος.
Σημαντικοί τεχνικοί που θήτευσαν κατά καιρούς στην τεχνική ηγεσία της ομάδας είναι οι Μίμης Σέλτσικας, Τρύφωνας Τζανετής, Γιώργος Μάγειρας, Χρήστος Ρίμπας, Λευτέρης Αντωνιάδης, Λουίτζι Τζουλιάνο, Αλέξι Πέτροβιτς, Θανάσης Σούλης, Κώστας Χούμης, Νίκος Μπαϊρακτάρης, Ντέζο Μπούντζακ, Μίλτος Παπαποστόλου, Χαράλαμπος Σεραφείδης, Μπέλλα Πάλφυ, Νταν Γεωργιάδης, Ανδρέας Σταματιάδης, Σταύρος Μακρής, Παύλος Γρηγοριάδης, Γιάννης Μαντζουράκης, Λες Σάνον, Κώστας Πολυχρονίου, Κώστας Καραπατής, Αντώνης Τζανετουλάκος, Γιάννης Γκαϊτατζής, Τάκης Παπουλίδης, Πέτρος Καραβίτης, Γεώργιος Φράγκου, Στάθης Χάιτας, Μπάμπης Σταυρόπουλος, Ζαχαρίας Λυκουρίνος, Γιώργος Χατζάρας, Stephane Demol, Γιώργος Βαζάκας κ.α.
Διεθνείς (στις Εθνικές ομάδες Aνδρών, Eνόπλων, Eλπίδων, Νέων, Ερασιτεχνών, Μεσογειακή - Ολυμπιακή Ομάδα κ.λ.π.) χρίσθηκαν μεταξύ άλλων οι Αντώνης Λιβανός, Λάκης Μαραμενίδης, Γιάννης Τσάγκος, Σάββας Παπάζογλου, Χρήστος Αντύπας, Γιάννης Μαρδίτσης, Παντελής Τσάπος, Μίλτος Παπαποστόλου, Γρηγόρης Αποστολίδης, Στέφανος Χατζητσοπάνης, Δημήτρης Γράφας, Γιώργος Ροκίδης, Κώστας Διαμαντόπουλος, Μπάμπης Σταυρόπουλος, Λευτέρης Πουπάκης, Γιώργος Μουκέας, Παναγιώτης Κατσικογιάννης, Δημήτρης Πηγαδίτης, Πέτρος Βενέτης, Σπύρος Λαγκαδίτης, Γιώργος Αθανασιάδης, Νίκος Πρινέας, Γιάννης Παπαθεοδώρου, Δημήτρης Κλης, Νίκος Γραμμένος, Ηλίας Συνοδινός, Γιάννης Νταγκίνης, Γιώργος Κωνσταντόπουλος, Τάκης Μανδραφλής, Δημήτρης Πιστόλης, Χάρης Κοπιτσής, Λεωνίδας Δαμουράς, Δημήτριος Παπαϊωάννου, Δημήτρης Βολονάκης, Πάρης Βάλβης, Θωμάς Μακρής, Σωκράτης Πέτρου, Δημήτρης Μεϊδάνης, Δημήτρης Κωνσταντόπουλος, Σωτήρης Γεωργουδάκης, Γιώργος Αλεξόπουλος, Μανώλης Ψωμάς, Γιώργος Φωτάκης, Δημοσθένης Μανουσάκης, Ανέστης Αγρίτης, Μανώλης Λιαπάκης, Γιάννης Χρήστου και Αντώνης Πετρόπουλος.
Πρώτος σε συμμετοχές είναι ο Πηγαδίτης και πρώτος σκόρερ ο Χρήστος Χατζησκουλίδης.
Γιώργος Τριανταφυλλίδης, Δημήτρης Γιουλντούρης, Νικόλαος Μίχος, Γιάννης Μπλάνας, Σταύρος Ρουμελιώτης, Γιώργος Καραμπαλίκης, Νίκος Μπαϊρακτάρης, Τάσος Καραβοκυράκος, Θέμης Τούσης, Μανόλης Τσάπος, Γιάννης Τσάγκος, Μανώλης Κανελλόπουλος, Σόφος Κουλίδης, Χρήστος Ματάκης, Γιάννης Χανιώτης, Κώστας Χατζημιχαήλ, Παναγιώτης Ντουντούμης, Τζέκος Μπαλαρίνης, Απόστολος Πανόπουλος, Σωτήρης Φακής, Σταύρος Γιαφάλογλου, Γιάννης Χρυσοστόμου, Ζαχαρίας Λυκουρίνος, Δημήτρης Λάρδας, Χρήστος Ζαντέρογλου, Πρόδρομος Κυριακίδης, Βαγγέλης Γρίμμας, Σταύρος Μακρής, Νίκος Τσιαμπουρής, Γεώργιος Γιαννακόπουλος, Δημήτρης Εξωμανίδης, Τάκης Μαρκόπουλος, Τάκης Τσαλαμάγκας, Φραγκίσκος Μαρτίνος, Αλέκος Ιορδάνου, Μιχάλης Κωνσταντίνου, Παναγιώτης Ρελλάκης, Βαγγέλης Συρίγος, Μανώλης Φοράκης, Κώστας Τσίκας, Γιάννης Τριπολιτσιώτης, Άρης Δαμιανίδης, Μιχάλης Μυλωνάς, Στέλιος Αναστασιάδης, Μιχάλης Χάσταλης, Τόλης Τσιρογιάννης, Γιάννης Πιλάβης, Δημήτρης Ρεμούνδος, Θέμης Βάγγης, Παναγιώτης Λαλούσης, Χρήστος Κωνσταντόπουλος, Δημήτρης Παπαϊωάννου, Χρήστος Πάτσης, Νίκος Μαργιόλης, Κώστας Καραλής, Τότης Φυλακούρης, Μανώλης Αραμπατζής, Σωτήρης Μαυρονάσιος, Νίκος Παντελής, Δημήτρης Αλαφογιάννης, Βένος Βαλαχάς, Φώτης Ούτσικας, Γιάννης Βονόρτας, Δαυΐδ Μαύρος, Νίκος Βαλλιάνος, Γιώργος Δαδίτσος, Στέφανος Παπαθεοδώρου, Δημήτρης Μπεκιάρης, Κώστας Μπεχλιβανίδης, Γιώργος Πανταζής, Λάκης Σημαιοφορίδης, Γιάννης Γεωργαράς, Μανώλης Κώττης, Βαγγέλης Παραπραστανίτης, Γιάννης Λάλλας, Σταύρος Λέτσας, Μάριος Σκούρας, Χρήστος Φίλτσος, Τάκης Μακροδημήτρης, Μάρκος Μαυρομάτης, Σπύρος Λουκάς, Τάσος Σιδέρης, Τέλης Πιστόλης, Κώστας Ιωάννου, Χρήστος Σουβλέρης, Ναπολέων Καμινιώτης, Φάνης Κοφινάς, Βασίλης Δεσύλλας, Χρήστος Κόντος, Ζήσης Τζήκας, Μάριος Μπέλιας, Βαγγέλης Μέλλος, Μιχάλης Μαγγίνας, Τάσος Τσιάκας, Δημήτρης Τσιαμπουρής, Κώστας Φίστης, Τάσος Καϊτατζής, Γιώργος Σουρλής, Θανάσης Κόης, Αντώνης Καραλής, Κώστας Κατσαρός, Γιώργος Μπάρκογλου, Γιάννης Σκοπελίτης, Κώστας Παπουτσής, Ανδρέας Ντερτινής, Γιώργος Κόγιογλου, Θεόδωρος Πιέτρης, Νίκος Νικολόπουλος, Γιάννης Χλωρός, Νικήτας Τουρνάς, Λάμπρος Χανιώτης, Στράτος Δουκάκης, Πάντος Τζανετάκος κ.α.
Τμήμα καλαθοσφαίρισης ανδρών
Το τμήμα ανδρικής καλαθοσφαίρισης του μετρά περίπου 60 χρόνια ζωής διαθέτοντας αξιοσημείωτα επιτεύγματα, με εξέχουσα στιγμή τη συμμετοχή του στο Πρωτάθλημα της Α1 Εθνικής Κατηγορίας το διάστημα 2006-2009.
Σήμερα αντιμετωπίζει σοβαρά οικονομικά και αγωνιστικά προβλήματα, έχοντας πέσει στη Γ' Εθνική Κατηγορία μετά από 13 ολόκληρα χρόνια.
Το τμήμα έχει συγκεντρώσει στη μακρά πορεία του τις παρακάτω διακρίσεις:
Τμήμα πετοσφαίρισης γυναικών
Σημαντικά βήματα προόδου έχει σημειώσει τα τελευταία χρόνια και το γυναικείο βόλεϊ του σωματείου, το οποίο στα μέσα της δεκαετίας του '90 (1994-95) έφτασε μέχρι την Α2' Κατηγορία της Ελληνικής Ομοσπονδίας Πετοσφαίρισης (Ε.Ο.ΠΕ.)
Την περίοδο 2000-01 κατέκτησε το τοπικό πρωτάθλημα της Ένωσης Σωματείων Πετοσφαίρισης Δυτικής Αττικής (Ε.Σ.ΠΕ.Δ.Α.) και ανήλθε στη Β' Εθνική.
Δυο χρόνια αργότερα, πέτυχε να προαχθεί και πάλι στην Α2 κατηγορία στην οποία μετείχε για έξι συνεχείς περιόδους, έως και τη σεζόν 2008-09, οπότε υποβιβάσθηκε, επιστρέφοντας στο τοπικό πρωτάθλημα.
Από την αγωνιστική σεζόν 2009-10 έως και 2011-12 η ομάδα πήρε μέρος στο πρωτάθλημα της Α΄ κατηγορίας ΕΣΠΕΔΑ, τερματίζοντας στις θέσεις 5η, 3η και 7η, αντίστοιχα.
Κατά την περίοδο 2012-13 ο Αιγάλεω Α.Ο.
έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.
Στην ίδια κατηγορία συνέχισε και τη σεζόν 2013-14, τερματίζοντας στην τρίτη θέση της τελικής βαθμολογίας με 42 βαθμούς .
Τμήμα κολύμβησης
Το τμήμα κολύμβησης του Αιγάλεω Α.Ο.
ξεκίνησε το 1998, με πολύ μικρό δυναμικό (περίπου 10 αθλητές), για να εξελιχθεί, μέσα σε λίγα χρόνια σε ένα από τα πιο δυνατά τμήματα κολύμβησης της ευρύτερης περιοχής.
Τη διετία 2010-2011 οι νέες εγγραφές ξεπέρασαν τις 150, ενώ σημαντικές είναι οι διακρίσεις, με μετάλλια και συμμετοχές στις πανελλήνιες και πανευρωπαϊκές διοργανώσεις.
Φίλαθλοι
Ο Σύνδεσμος φιλάθλων Αιγάλεω Α.Ο.
"Θύρα 12" δημιουργήθηκε το 2002, με πρωτοβουλία ορισμένων οπαδών της ομάδας, έχει δε σαν στόχους του την προώθηση της "Αιγαλιώτικης ιδέας" στη νεολαία της πόλης, την ανάπτυξη των σχέσεων μεταξύ των μελών, και την υποστήριξη των αγωνιστικών τμημάτων του Αιγάλεω Α.Ο.,
σε όλα τα αθλήματα.
Στη σύντομη μέχρις στιγμής ζωή του, ο Σύνδεσμος πέτυχε ήδη να συσπειρώσει στις τάξεις του τους περισσότερους από τους πιστούς οπαδούς του σωματείου.
Κατάφερε να να κεντρίσει το ενδιαφέρον της φίλαθλης κοινής γνώμης και να εισπράξει κολακευτικά σχόλια από την πλειονότητα των Μ.Μ.Ε.
για τις πρωτοβουλίες του, που στοχεύουν στη βελτίωση των σχέσεων μεταξύ "αντιπάλων" φιλάθλων.
Από το καλοκαίρι του 2008 ο Σύνδεσμος εδρεύει σε μια μικρή αίθουσα του Δημοτικού Σταδίου Αιγάλεω.
Την άνοιξη του 2014 ιδρύθηκε "Λέσχη Φίλων Αιγάλεω Α.Ο." με επίσημο καταστατικό και αρχαιρεσίες για την ανάδειξη κανονικού διοικητικού συμβουλίου, απορροφώντας έτσι τα περισσότερα από τα μέλη της "Θύρας 12", που ωστόσο συνέχισε να υφίσταται.
Παλαίμαχοι
Ο Σύνδεσμος Βετεράνων Ποδοσφαιριστών, Αθλητών και Παραγόντων Αιγάλεω Α.Ο.
("ΣΥ.ΒΕ.Π.Α.Π.") ιδρύθηκε το 1995 έπειτα από πρωτοβουλία παλαιών ποδοσφαιριστών του συλλόγου και έκτοτε έχει αναπτύξει πολλαπλές δραστηριότητες σε αθλητικό, φιλανθρωπικό και πολιτιστικό επίπεδο.
Συχνά διοργανώνονται εκδρομές στην επαρχία προς ενίσχυση αναξιοπαθούντων αθλητών μέσω διενέργειας φιλικών αγώνων, αλλά και εκδηλώσεις προς τιμήν παλαιών παικτών, παραγόντων, δημοσιογράφων ή και απλών φιλάθλων της ομάδας.
Από τη θέση του προέδρου έχουν περάσει μερικά από τα σημαντικότερα ονόματα του ποδοσφαίρου του Αιγάλεω.
Χαρακτηριστικά αναφέρουμε τους Δημήτρη Λάρδα, Πρόδρομο Κυριακίδη, Δημήτρη Παπαϊωάννου, Μπάμπη Σταυρόπουλο, Τάκη Τσαλαμάγκα, Τάκη Μανδραφλή κ.α.
Τον Ιούνιο του 2010 διενεργήθηκαν αρχαιρεσίες και νέος πρόεδρος του ΣΥΒΕΠΑΠ αναδείχθηκε ο Ζαχαρίας Λυκουρίνος, υπέυθυνος των Διεθνών Βετεράνων του Πανελλήνιου Σύνδεσμου Αμειβόμενων Ποδοσφαιριστών.
Στις αρχές του 2012 σαν νέος, προσωρινός πρόεδρος, διατέλεσε ο Γιώργος Κωνσταντόπουλος.
Το Μάρτιο του 2012 ανέλαβε το νέο Δ.Σ.
που προέκυψε από αρχαιρεσίες, με πρόεδρο τον Τάκη Κατσικογιάννη.
Τα γραφεία του Συνδέσμου στεγάζονται σε αίθουσα του Δημοτικού Σταδίου Αιγάλεω.
