Απόλλων 10
Η αποστολή Απόλλων 10 ήταν μέρος του Προγράμματος Απόλλων της NASA, που τελικό του στόχο είχε την προσεδάφιση ανθρώπων στη Σελήνη.
Η συγκεκριμένη αποστολή είχε σαν στόχο να δοκιμαστεί η σεληνάκατος για πρώτη φορά κάτω από πραγματικές συνθήκες σε τροχιά γύρω από την Σελήνη.
Κατά την διάρκεια της αποστολής πραγματοποιήθηκαν οι ανάλογοι ελιγμοί αποσύνδεσης της σεληνακάτου από το μητρικό σκάφος, καθόδου σε χαμηλό ύψος γύρω από το φεγγάρι, ανόδου και επανασύνδεσής της με το μητρικό σκάφος.
Πλήρωμα
Στις 13 Νοεμβρίου 1968, λίγο μετά την ανακοίνωση της πτήσης Απόλλων 8, η NASA ανακοίνωσε και το πλήρωμα της πτήσης Απόλλων 10, το οποίο όπως συνηθιζόταν ήταν το αναπληρωματικό πλήρωμα της πτήσης Απόλλων 7.
Το πλήρωμα που επάνδρωσε την πτήση του Απόλλων 10 ήταν: Ειδικότητα
Όνοματεπώνυμο Εμβλήματα των αποστολών πριν από την πτήση αυτή
Κυβερνήτης
Tom Stafford (3)*
Πιλότος του διαστημόπλοιου
John Young (3)
Πιλότος της σεληνάκατου
Eugene Cernan (2)
*Aριθμός πτήσεων (συμπεριλαμβανομένης της παρούσας), ακολουθούμενος από τα εμβλήματα των αποστολών, στις οποίες έχουν πάρει μέρος.
Οι Stafford και Young είχαν ήδη προϋπηρεσία δύο διαστημικών πτήσεων, ενώ ο Cernan είχε ξαναπετάξει μια φορά.
Η Αποστολή Απόλλων 10 ήταν η πρώτη διαστημική αποστολή στην ιστορία της Αμερικής που επανδρώθηκε πλήρως από έμπειρους αστροναύτες.
Η εφεδρική ομάδα αποτελείτο από τους: Ειδικότητα
Όνοματεπώνυμο Εμβλήματα των αποστολών πριν από την πτήση αυτή
Κυβερνήτης
Gordon Cooper (2)
Πιλότος του διαστημόπλοιου
Donn Eisele (1)
Πιλότος της σεληνάκατου
Edgar Mitchell (0)
Επιτεύγματα της πτήσης
Η επιτυχία της πτήσης Απόλλων 10 απέδειξε ότι η NASA ήταν πραγματικά σε θέση να πραγματοποιήσει αλλεπάλληλες πτήσεις μέσα σε μικρό χρονικό διάστημα, αφού από την πτήση του Απόλλων 7 είχαν περάσει μόλις επτά μήνες.
Η πτήση του Απόλλων 10 ήταν η τέταρτη πτήση που πραγματοποιήθηκε, ενώ άλλες δύο ήταν έτοιμες να πραγματοποιηθούν. Εκτός αυτού, η πτήση αυτή πέτυχε όλους τους επιμέρους σκοπούς της, αφού πραγματοποίησε όλους τους αναγκαίους ελιγμούς για την επικείμενη προσσελήνωση, που επιτεύχθηκε με την επόμενη αποστολή, Απόλλων 11.
