Στρατηγός
Ο Στρατηγός (Στγος) είναι ο ανώτατος βαθμός που συναντάται στον Ελληνικό Στρατό Ξηράς.
Είναι επιφορτισμένος με την ηγεσία ολόκληρου του στρατεύματος της χώρας και λαμβάνει σειρά αποφάσεων που μπορεί έχει μικρό ή και μεγάλο αντίκτυπο στις ένοπλες δυνάμεις.
Οι αντίστοιχοι ανώτατοι βαθμοί στο Πολεμικό Ναυτικό είναι ο Ναύαρχος και στην Πολεμική Αεροπορία ο Πτέραρχος.
Αρχηγός ΓΕΕΘΑ
Ειδικότερα στην Ελλάδα, λαμβάνει το βαθμό αυτό αν επιλεγεί Αρχηγός ΓΕΕΘΑ, έχοντας διατελέσει προηγουμένως Αντιστράτηγος.
Αν επιλεγεί στη θέση αυτή, γίνεται ο μοναδικός Έλληνας Αξιωματικός του Στρατού Ξηράς που τον φέρει, ως επικεφαλής των Ενόπλων Δυνάμεων.
Ως Αρχηγός του Γενικού Επιτελείου Εθνικής Άμυνας (Α/ΓΕΕΘΑ), είναι ο κύριος σύμβουλος της πολιτικής ηγεσίας, μέσω του ΚΥΣΕΑ, σε θέματα άμυνας του κράτους.
Από τον Νοέμβριο του 2011, Στρατηγός διατελεί ο Αρχηγός ΓΕΕΘΑ Μιχαήλ Κωσταράκος.
Ετυμολογία
Η λέξη στρατηγός συναντάται ήδη από την αρχαία ελληνική γλώσσα και προέρχεται από το στρατός + άγω (οδηγώ / καθοδηγώ).
Άλλες χώρες
right|100px|thumb|Το διακριτικό του Στρατηγού στον Ελληνικό Στρατό
Σε πολλά κράτη με μεγάλους πληθυσμούς και μεγάλο αριθμό από στρατιές, δεν είναι ο ανώτατος βαθμός, καθώς υπάρχει και ένας ακόμα υψηλότερος, ο Στρατάρχης (Marshal ή Field Marshal ή σε μερικές χώρες General of the Army / Στρατηγός του Στρατού).
Στις δημοκρατικές κοινωνίες, η ηγεσία των εκάστοτε ενόπλων δυνάμεων, που φέρουν τον βαθμό του στρατηγού, ή ανάλογο του κλάδου των ενόπλων δυνάμεων που υπηρετούν, βρίσκονται σε άμεση συνεργασία με την πολιτική ηγεσία της χώρας τους.
Κατά το παρελθόν, σε ορισμένες πολιτικές ανατροπές και στρατιωτικά κινήματα, η έννοια του στρατηγού είχε αποκτήσει ακόμη και απόλυτα πολιτική διάσταση, με τον όρο "στρατηγός" να γίνεται συνώνυμος αυτού του δικτάτορα.
Διακριτικά και ονομασία ανά χώρα
Το διακριτικό της στολής του Στρατηγού στον Ελληνικό Στρατό είναι η χρυσή φλογοφόρος ροιά (= φλογοφόρος σφαίρα), σπαθί - σκυτάλη χιαστί και τέσσερα αστέρια (σε σχήμα ρόμβου), σε κάθετη διάταξη (σε κάθε επωμίδα).
Το υπηρεσιακό αυτοκίνητό του φέρει τέσσερα αστέρια σε κόκκινο πλαίσιο.
Στις διάφορες χώρες, ο Στρατηγός απαντάνται με τις εξής ονομασίες:
Γερμανία Δανία Ελβετία Η.Π.Α.
Ιταλία Νορβηγία
