Μιχαήλ Π. Μελάς
Ο Μιχαήλ Μελάς (1894 - 1950) ήταν Έλληνας αξιωματικός του Στρατού.
Γεννήθηκε στην Κηφισιά και ήταν γιος του Παύλου Μελά και της Ναταλίας Δραγούμη.
Από την πλευρά του πατέρα του ήταν εγγονός του Μιχαήλ Μελά ενώ από την μητέρα του εγγονός του πρωθυπουργού Στέφανου Δραγούμη.
Αποφοίτησε από τη Στρατιωτική Σχολή Ευελπίδων και συμμετείχε στους Βαλκανικούς Πολέμους, στον Α΄ Παγκόσμιο Πόλεμο, στη Μικρασιατική Εκστρατεία και στον Ελληνοϊταλικό Πόλεμο του 1940 με 1941.
Διετέλεσε νομάρχης Κέρκυρας, υπασπιστής του Βασιλιά Αλεξάνδρου, τελετάρχης το 1949, καθώς και ίππαρχος των Βασιλέων Γεωργίου Β΄ και Παύλου.
Έφερε τον βαθμό του συνταγματάρχη.
Ήταν μέλος της Εθνικής Ένωσης Ελλάς και ιδρυτής του παραρτήματος της στην Κηφισιά, όπου βρισκόταν και η κατοικία του.
Απεβίωσε στην Αθήνα το 1950.
Ήταν παντρεμένος με την Αλεξάνδρα Πεσμαζόγλου, κόρη του Ιωάννη Πεσμαζόγλου και είχε αποκτήσει μια κόρη, την Νάτα Μελά και ένα γιο, τον Παύλο Μελά.
