Αμαέκι Ότιτζι
Ο Αμαέκι Τίτους Ότιτζι (Amaechi Titus Otiji, 28 Δεκεμβρίου 1966 Λάγκος - 25 Δεκεμβρίου 2004 ), ήταν Νιγηριανός πρώην ποδοσφαιριστής.
Ξεκίνησε το ποδόσφαιρο στην πατρίδα του τη Νιγηρία παίζοντας κατά σειρά στις Calabar Rovers, Rangers International και BCC Lions . Το 1990 ήρθε στην Ελλάδα για λογαριασμό της Παναχαϊκής , στην Πατρινή ομάδα έπαιξε μέχρι το 1994 σε 104 αγώνες Α' εθνική και σημείωσε 45 γκολ . Στην Παναχαϊκή έπαιξε 5 χρόνια και συγκαταλέγεται στους κορυφαίους ξένους που πέρασαν από την ομάδα, επίσης είναι τρίτος σκόρερ όλων των εποχών . Το 1995 πήγε στον Ιωνικό μέχρι το 1997 παίζοντας σε 62 αγώνες στην Α' εθνική και σημειώνοντας 14 γκολ.
Στην διάρκεια της καριέρα του στην Ελλάδα απασχόλησε πολλές φορές τον τύπο με τα κατορθώματα του, σε κάποια προπόνηση του Ιωνικού πήγε με τις παντόφλες ενώ απασχόλησε 2 φορές το αστυνομικό δελτίο έχοντας συλληφθεί για κατοχή ναρκωτικών . Την πρώτη φορά που είχε συλληφθεί είχε ισχυριστεί ότι τα είχε αγοράσει για θεραπευτικούς λόγους , η δεύτερη φορά που συνελήφθη του ήταν και ο λόγος που ο Ιωνικός τον άφησε ελεύθερο.
Για τον Ότιτζι είχαν ενδιαφερθεί πολλές ομάδες Α' εθνικής όπως η Προοδευτική
Μετά τον Ιωνικό συνέχισε την καριέρα του στην Γερμανία και σε ομάδες Γ' κατηγορίας μέχρι το 2003 . Τα Χριστούγεννα του 2004 σκοτώθηκε από ανταλλαγή πυροβολισμών σε συμπλοκή αντίπαλων συμμοριών στην Κολομβία .
