Λυκόφως (μυθιστόρημα)
Το Λυκόφως (αγγλ.
Twilight) είναι ένα ρομαντικό μυθιστόρημα φαντασίας, γραμμένο από την Αμερικανίδα συγγραφέα Στέφανι Μέιερ.
Είναι το πρώτο βιβλίο του έπους του Λυκόφωτος και δημοσιεύθηκε το 2005.
Περιγράφει την ζωή της δεκαεπτάχρονης Ιζαμπέλας "Μπέλας" Σουάν όταν μετακομίζει από το Φοίνιξ της Αριζόνα στο Φορκς, μια μικρή πόλη στην Ουάσιγκτον , και θέτει τη ζωή της σε κίνδυνο, όταν ερωτεύεται ένα βρικόλακα, τον Έντουαρτ Κάλεν.
Το μυθιστόρημα αυτό ακολουθείται από τη Νέα Σελήνη (New Moon), την Έκλειψη (Eclipse) και την Χαραυγή (Breaking Dawn).
Μέχρι σήμερα, το Λυκόφως έχει μεταφραστεί σε 20 διαφορετικές γλώσσες.
Το Λυκόφως γυρίστηκε σε ταινία το 2008 και απέσπασε 382.133.300
δολάρια στο παγκόσμιο box office.
Περίληψη πλοκής
Η δεκαεπτάχρονη Ιζαμπέλα "Μπέλα" Σουάν μετακομίζει στο Φορκς, μια μικρή πόλη κοντά στην Ουάσιγκτον, μονίμως καλυμμένη με σύννεφα, για να ζήσει με τον πατέρα της, Τσάρλι, μετά το γάμο της μητέρα της με έναν νεαρό αθλητή του μπέιζμπολ.
Γρήγορα γίνεται αποδεκτή από πολλούς μαθητές στο νέο λύκειο της και, προς μεγάλη της αμηχανία, πολλά αγόρια ανταγωνίζονται για την προσοχή της.
Όταν η Μπέλα κάθεται δίπλα στον Έντουαρτ Κάλεν στην τάξη, την πρώτη μέρα στο σχολείο, αυτός φαίνεται αηδιασμένος από την παρουσία της.
Ο Έντουαρτ εξαφανίζεται για λίγες μέρες, αλλά μετά την επιστροφή του η νέα σχέση τους κορυφώνεται όταν Μπέλα σχεδόν συνθλίβεται από ένα φορτηγάκι στο σχολικό χώρο στάθμευσης.
Δείχνοντας να αψηφά τους νόμους της φύσης, ο Έντουαρτ σώζει τη ζωή της όταν εμφανίζεται στιγμιαία δίπλα της και σταματάει το φορτηγό με τα χέρια.
Η Μπέλα αναφέρει τον τρόπο με τον οποίο ο Έντουαρτ της έσωσε τη ζωή, και συνεχώς τον ενοχλεί με ερωτήσεις.
Όταν μένει μόνη της με έναν οικογενειακό φίλο, τον Τζέικομπ Μπλακ, αυτός της αφηγείται θρύλους της φυλής του, η Μπέλα συμπεραίνει ότι ο Έντουαρτ και η οικογένεια του είναι βαμπίρ που πίνουν το αίμα των ζώων και όχι του ανθρώπου.
Ο Έντουαρτ ομολογεί ότι αρχικά την αποφεύγε διότι η μυρωδιά του αίματος της ήταν τόσο επιθυμητή για τον ίδιο.
Με την πάροδο του χρόνου, ο Έντουαρτ και η Μπέλα ερωτεύονται.
Η σχέση τους ρίχνεται στο χάος, όταν τρεις νομάδες βρικόλακες, ο Τζέιμς, η Βικτόρια και ο Λοράν φτάνουν στην πόλη.
Ο Τζέιμς, ένας ιχνηλάτης, αντιμετωπίζει ως πρόκληση την επιμονή του Έντουαρτ να προστατεύσει μια θνητή και προσπαθεί να σκοτώσει τη Μπέλα.
Οι Κάλεν στην προσπάθεια τους να αποσπάσουν τον ιχνηλάτη από την Μπέλα και τον Έντουαρτ, στέλνουν την Μπέλα να κρυφτεί σε ένα ξενοδοχείο στο Φοίνιξ.
Εκεί, η Μπέλα λαμβάνει ένα τηλεφώνημα από τον Τζέιμς, ο οποίος ισχυρίζεται ότι κρατά τη μητέρα της αιχμάλωτη.
Όταν η Μπέλα, για να σώσει τη μητέρα της, συναντά τον Τζέιμς, αυτός της επιτίθεται, αλλά ο Έντουαρτ μαζί με τα άλλα μέλη της οικόγένειας του φτάνουν και διασώζουν την Μπέλα και καταστρέφουν τον Τζέιμς.
Μόλις συνειδητοποίησε ότι ο Τζέιμς είχε δαγκώσει τη Μπέλα στο χέρι, ο Έντουαρτ ρουφά το δηλητήριο από το σώμα της για να μην μπορέσει να εξαπλωθεί και να την μετατρέψει σε βρυκόλακα.
Μετά την επιστροφή τους στο Φορκς, η Μπέλα και ο Έντουαρτ, πάνε στο χορό του σχολείο τους όπου εκεί η Μπέλα εκφράζει την επιθυμία της να γίνει βρυκόλακας, ενώ ο Έντουαρτ αρνείται κατηγορηματικά να την καταδικάσει σε μια τέτοια, κατά τη γνώμη του καταραμένη, ζωή.
Εξώφυλλο
Η συγγραφέας δήλωσε ότι το μήλο για το εξώφυλλο αντιπροσωπεύει τον απαγορευμένο καρπό από το βιβλίο της Γένεσης.
Επίσης, συμβολίζει την αγάπη της Μπέλα και του Έντουαρντ, η οποία είναι απαγορευμένη, παρόμοια με τα φρούτα του δέντρου της γνώσης του Καλού και του Κακού, όπως υπονοείται από το απόσπασμα από Γένεσις 2:17 που αναφέρονται στην αρχή του βιβλίου.
Αντιπροσωπεύει επίσης τη γνώση της Μπέλα του ποίο είναι του καλό και ποίο το κακό, και την επιλογή που έχει ανάμεσα στον "απαγορευμένο καρπό", τον Έντουαρτ, ή στο να μην τον ξαναδεί.
Επίσης συμβολίζει την επιλογή που έχει να κάνει ο Έντουαρντ, εχόντας την αγαπημένη του πιο πρόθυμη να πεθάνει από ένα ξέσπασμα της δίψας του, παρά να μείνει μακριά του.
Βραβεία και υποψηφιότητες
Το Λυκόφως απέκτησε αναγνώριση και κέρδισε πολλές διακρίσεις, μεταξύ των οποίων:
H ταινία
Κύρια άρθρο: Λυκόφως (ταινία)
Το Λυκόφως έγινε ταινία από την Summit Entertainment.
Η ταινία σκηνοθετήθηκε από την Κάθριν Χάρντγουϊκ (Catherine Hardwicke) με πρωταγωνιστές τους Κρίστεν Στιούαρτ (Kristen Stewart) στο ρόλο της Μπέλα και o Ρόμπερτ Πάτινσον (Robert Pattinson) στο ρόλο του Εντουαρντ.
Το σενάριο προσαρμόστηκε από την Μελίσα Ρόζενμπεργκ.
Η ταινία κυκλοφόρησε στις αίθουσες στις Ηνωμένες Πολιτείες στις 21 Νοεμβρίου 2008, και σε DVD στις 21 Μαρτίου 2009.
Στις ελληνικές αίθουσες κυκλοφόρησε στις 31 Δεκεμβρίου 2008.
