Μοιραίικα Αχαΐας
Τα Μοιραίικα είναι χωριό της πρώην επαρχίας Πατρών του νομού Αχαΐας.
Ιστορία
Το χωριό είναι σχετικό νέο και δημιουργήθηκε στις αρχές του 20ου αιώνα.
Μετά την επανάσταση του 1821 ποιμένες από του Μοίρα κατέβαιναν με τα πρόβατα τους στην περιοχή και έμεναν σε πρόχειρες καλύβες αρχικά και από το 1870 έφτιαξαν τις πρώτες κατοικίες . Μόνιμη κατοίκηση αναφέρεται μετά το 1910 . Έως τότε οι κάτοικοι μετακινούνταν μεταξύ Μοιραίικων και Μοίρα, θερινή και χειμερινή κατοικία.
Χωριό αναφέρεται σε απογραφή πρώτη φορά το 1879 και σε απογραφή του 1920 με 46 κατοίκους . Αναφέρεται ότι αυτοί οι πρώτοι κάτοικοι είχαν εκτάσεις και σε γειτονικά χωριά, όπως στο Αστέρι .
Το 1915 εντάχτηκε στην κοινότητα Βραχνέικων και το 1954 εντάχτηκε στην κοινότητα Θεριανού . Από το 1998 έως το 2010 αποτελεσε οικισμό του δημοτικού διαμερίσματος Βραχναίικων του Δήμου Βραχναίικων.
Στα Μοιραίικα, και στην ευρύτερη περιοχή, είχε κτήματα ο Λεωνίδας Λαπαθιώτης, πολιτικός και πατέρας του ποιητή Ναπολέων Λαπαθιώτη.
Ο ποιητής σπάνια πήγαινε στο εν λόγω κτήμα και τέλος το πούλησε.
Αναφέρεται ότι αυτοκτόνησε το 1944 έχοντας χάσει όλη την περιουσία του .
Μεταπολεμικά η οικογένεια Θωμά από τα Θωμαίικα αγόρασε κομμάτι από την έκταση της οικογένειας Λαπαθιώτη, όπου με τα χρόνια δημιουργήθηκε ο σημερινός οικισμός επίσης Θωμαίικα από το όνομα της οικογένειας .
Πηγές
