Μιχαήλ Πανάρετος
Ο Μιχαήλ Πανάρετος (1320 - 1390) ήταν Βυζαντινός αξιωματούχος και χρονικογράφος από τον Πόντο.
Βιογραφία
Μπήκε στην υπηρεσία της αυτοκρατορικής Αυλής όταν αυτοκράτορας ήταν ο Αλέξιος Γ' Μέγας Κομνηνός και το 1363 έλαβε τα αξιώματα του πρωτοσεβαστού και του πρωτονοταρίου.
Έγραψε το χρονικό με τίτλο Περί των της Τραπεζούντος βασιλέων των Μεγάλων Κομνηνών όπως και πότε και πόσον έκαστος εβασίλευσαν, το πρώτο τμήμα του οποίου αναφέρεται στα γεγονότα από την ίδρυση της Αυτοκρατορίας της Τραπεζούντος (1204) μέχρι το 1390, χρονιά που πέθανε ο αυτοκράτορας Αλέξιος Γ' ο Κομνηνός ενώ το δεύτερο συνεχίζει μέχρι το 1426.
Το χρονικό του Πανάρετου αποτελεί βασική πηγή για την πολιτική και εκκλησιαστική ιστορία της αυτοκρατορίας του Πόντου.
Πηγή
