Αιγαίων (δορυφόρος)
Ο Αιγαίων (αγγλικά: Aegaeon) είναι ένας μικρός φυσικός δορυφόρος του πλανήτη Κρόνου και ο μικρότερος του Ηλιακού μας συστήματος με ακτίνα 0,25 χιλιόμετρα.
Ανακαλύφτηκε στις 3 Μαρτίου 2009 από φωτογραφίες που λήφθηκαν στις 15 Αυγούστου 2008 και του δόθηκε η προσωρινή ονομασία S/2008 S 1 . Ανακαλύφθηκε από την αποστολή Κασσίνι-Χόιχενς και ανακοινώθηκε από την Αμερικανίδα αστρονόμο Κάρολιν Πόρκο.
Ονομάστηκε Αιγαίων , ο οποίος ήταν ένας από τους Εκατόγχειρες κατά την Ελληνική μυθολογία.
Ο Αιγαίων βρίσκεται στην εσωτερική άκρη του δακτυλίου G, σε ένα τόξο υλικών, και η τροχιά του επηρεάζεται από τον Μίμα, με τον οποίο βρίσκεται σε τροχιακή αντήχηση 7:6, με αποτέλεσμα ο Αιγαίων να παραμένει πάντα μέσα στο τόξο υλικών.
Τις 27 Ιανουαρίου 2010, το Κασσίνι-Χόιχενς κατάφερε να φωτογραφήσει τον Αιγαίων από απόσταση 15.000 χιλιομέτρων.
Η φωτογραφία είχε ανάλυση περίπου 100 μέτρα ανά pixel και έδειξε ότι ο Αιγαίων έχει επίμηκες σφαιροειδές σχήμα, με μήκος 1,2-1,6 χιλιόμετρα, και πλάτος 200-300 μέτρα.
Αυτό το μέγεθος υποδεικνύει ότι ο Αιγαίων είναι πολύ πιο σκοτεινός από τα άλλα φεγγάρια που περιφέρονται εντός της τροχιάς του Τιτάνα.
Φωτογραφίες
200px heights=200px title=Αιγαίων lines=3 width=206 Ο Αιγαίων όπως φωτογραφήθηκε από κοντά το 2011 από το Κασσίνι-Χόιχενς.
File:Saturn Cassini Moons of Saturn 1 .jpg
