Κασσάνδρεια
Η Κασσάνδρεια (και Κασσανδρεία) είναι κωμόπολη και έδρα του Δήμου Κασσάνδρας στο νομό Χαλκιδικής.
Αποτελεί ταυτόχρονα το οικονομικό, πνευματικό και πολιτιστικό κέντρο της περιοχής.
Ο πληθυσμός της είναι 2.801 άνθρωποι με βάση τα στοιχεία του 2001.
Ανάμεσα στα άλλα υπάρχουν κέντρο υγείας, αστυνομία, ταχυδρομείο, ΟΤΕ, τράπεζες, 2 Δημοτικά σχολεία, 2 νηπιαγωγεία, Γυμνάσιο και 2 Λύκεια (εκ των οποίων ένα ΤΕΕ).
Οι κάτοικοι ασχολούνται με τη γεωργία, το εμπόριο και τον τουρισμό.
Εκεί βρίσκεται και ο Τουριστικός Αναπτυξιακός Όμιλος Χαλκιδικής.
Πολιτιστικά δραστηριοποιείται πολιτιστικός σύλλογος, με το όνομα "Η Κασσάνδρα".
Η ποδοσφαιρική ομάδα αγωνίζεται στην Α΄ ερασιτεχνική κατηγορία του πρωταθλήματος της ΕΠΣ Χαλκιδικής (στο νότιο όμιλο).
Στην περιοχή υπάρχει και ο υγροβιότοπος της Κύψας.
Δ.δ. Κασσανδρείας
Το Δημοτικό διαμέρισμα Κασσανδρείας αριθμούσε συνολικά 3.166 κατοίκους το 2001.
Οι οικισμοί που το απαρτίζουν είναι:
Έχει πλακόστρωτα δρομάκια, πεζόδρομο, ιδιωτικές και κρατικές υπηρεσίες, Δημοτικό ωδείο και κτήρια με παραδοσιακή αρχιτεκτονική.
Στον οικισμό γίνονται πολιτιστικές εκδηλώσεις με συναυλίες, θεατρικές παραστάσεις κλπ.
στα πλαίσια του Φεστιβάλ Κασσάνδρας.
Πρόκειται για παραθαλάσσιο οικισμό, τουριστικά αναπτυγμένο τα τελευταία χρόνια.
Στη Σίβηρη υπάρχει το ανοικτό θέατρο Κασσάνδρας, το οποίο φιλοξενεί κάθε χρόνο ποικίλες εκδηλώσεις του Φεστιβάλ Κασσάνδρας.
Ιστορικά στοιχεία
Η Κασσανδρεία έχει αρχαιότατη ιστορία.
Έλαβε την ονομασία της από το βασιλιά Κάσσανδρο, ο οποίος είχε χτίσει πόλη με το όνομα Κασσάνδρα στον ισθμό της Κασσάνδρας.
Το σημερινό χωριό ιδρύθηκε τον 16ο αιώνα και μέχρι τον 20ο αιώνα ονομαζόταν Βάλτα.
Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά, γεγονός που πρόσφερε μεγάλη φορολογική ατέλεια .
Στα νεότερα χρόνια αποτέλεσε έδρα Μητρόπολης και υποπροξενείων ευρωπαϊκών χωρών.
Το 1821 έλαβε χώρα το Ολοκαύτωμα της Κασσάνδρας.
Σπουδαίοι αγωνιστές της επανάστασης του 1821 ήταν ο Αναστάσιος Χυμευτός (1797-1870), ο Αθανάσιος Σαραφιανός, ο Αναγνώστης Παπαδόπουλος, ο Πανταζής Ιωάννου, ο Νικόλαος Γεωργίου και ο Γεώργιος Γαρουφάλλου και ο πρόκριτος καπετάν Γιαννιός Χατζηχριστοδούλου, που μετείχε στην υπεράσπιση των Ψαρών . Επίσης, ο Γεώργιος Αδάμης (Κασσανδρινός), ως επίτροπος της Κασσάνδρας συμμετείχε στον Άρειο Πάγο της Ανατολικής Χέρσου Ελλάδος .
Στα αξιοθέατα πρέπει να αναφερθεί το κτήριο του Δημαρχείου, που χρονολογείται από το 1926, καθώς επίσης και οι εκκλησίες του Γενεσίου της Θεοτόκου και του Αγίου Αθανασίου, αμφότερες του 1850.
Υπάρχουν επίσης τα ξωκλήσια του Αγίου Ραφαήλ, του Αγίου Δημητρίου και του Αγίου Γεωργίου.
Εξωτερικές συνδέσεις
