271 Πενθεσίλεια
Η Πενθεσίλεια (Penthesilea) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8.
Ανακαλύφθηκε το 1887 από τον Γερμανορώσο αστρονόμο Βίκτορ Κνόρρε, που παρατηρούσε από το Βερολίνο, και πήρε το όνομα μιας βασίλισσας των Αμαζόνων στην ελληνική μυθολογία.
Φυσικά χαρακτηριστικά
Η μέση διάμετρος της Πενθεσίλειας υπολογίσθηκε σε 58 ± 3 χιλιόμετρα.
Ο φασματικός της τύπος είναι PC, ενώ το άλβεδό της είναι 0,063.
Είναι άγνωστο αν και με ποια περίοδο περιστρέφεται η Πενθεσίλεια γύρω από τον εαυτό της.
