Αθλητική Ένωση Ζακακίου
Η Αθλητική Ένωση Ζακακίου (ΑΕΖ) είναι κυπριακός ποδοσφαιρικός σύλλογος με έδρα το Ζακάκι του Δήμου Λεμεσού.
Ιδρύθηκε το 1956 και από τότε διατηρεί ποδοσφαιρική ομάδα.
Το 2014 δημιούργησε και ομάδα καλαθόσφαιρας.
Χρώματα του συλλόγου είναι το πράσινο και το άσπρο.
Ποδόσφαιρο
Η ΑΕΖ έχει κατακτήσει δύο φορές το πρωτάθλημα Γ΄ κατηγορίας (1993, 1998) και δύο φορές το πρωτάθλημα Δ΄ κατηγορίας, ως πρωταθλήτρια της περιφέρειας Λεμεσού/Πάφου (1987, 1992).
Αγωνίζεται στο Κοινοτικό στάδιο Ζακακίου.
Τη περίοδο 1996-97 η ΑΕΖ τερμάτισε στη 13η θέση του πρωταθλήματος Β΄ κατηγορίας και διαβαθμίστηκε στη Γ΄ κατηγορία.
Την περίοδο 1997-98 κατέκτησε το πρωτάθλημα Γ΄ κατηγορίας για δεύτερη φορά στην ιστορία της και επανήλθε στη Β΄ κατηγορία.
Ακολούθησαν 4 συνεχόμενες παρουσίες στο πρωτάθλημα Β΄ κατηγορίας, μέχρι που την περίοδο 2001-02, διαβαθμίστηκε ξανά στη Γ΄ κατηγορία.
Παρέμεινε για 10 ολόκληρες περιόδους στη Γ΄ κατηγορία, μέχρι που την περίοδο 2011-12 εξασφάλισε το εισιτήριο ανόδου, τερματίζοντας στην 3η θέση.
Την ίδια περίοδο είχε φτάσει στην ημιτελική φάση του Κύπελλο Κύπρου Γ΄ – Δ΄ κατηγορίας.
Την περίοδο περίοδο 2012-13 τερμάτισε στη 10η θέση του πρωταθλήματος Β΄ κατηγορίας, ωστόσο είχε προαποφασιστεί ότι από την επόμενη περίοδο, 2013-2014, η Β΄ κατηγορία θα διαχωριζόταν σε δύο ομίλους, με τις ομάδες που θα τερμάτιζαν στις θέσεις 9-12 να συμμετέχουν στο Β2 όμιλο.
Η ΑΕΖ, την περίοδο 2013-14, αγωνιζόμενη στο Β2 όμιλο, διεκδίκησε την άνοδο της στο Β1 όμιλο μέχρι την τελευταία αγωνιστική.
Με νίκη εξασφάλιζε την άνοδο της, αλλά τελικά έφερε ισόπαλο αποτέλεσμα και δεν προβιβάστηκε.
Ο πίνακας που ακολουθεί παρουσιάζει την πορεία της ομάδας στις διοργανώσεις της ΚΟΠ (για όσες περιόδους βρέθηκαν στοιχεία).
Καλαθόσφαιρα
Η ομάδα καλαθοσφαίρισης δημιουργήθηκε το 2014 και εντάχθηκε στη Β΄ κατηγορία καλαθοσφαίρισης ανδρών Κύπρου.
Την πρώτη της χρονιά στο πρωτάθλημα τερμάτισε στην 4η θέση του Α΄ ομίλου.
Ωστόσο στο Κύπελλο Κύπρου Β΄ Κατηγορίας, από την πρώτη χρονιά λειτουργίας της, συμμετείχε στον τελικό, αλλά έχασε το τρόπαιο από τον ΑΠΟΠ Πάφου.
Έδρα της ομάδας είναι η κλειστή αίθουσα του γυμνασίου Αγίου Νικολάου.
Πηγές
