Παναθηναϊκός (σκάκι)
Το λήμμα αναφέρεται στο ερασιτεχνικό τμήμα σκακιού του Παναθηναϊκού Για όλες τις δραστηριότητες του συλλόγου δείτε το κυρίως λήμμα Παναθηναϊκός Α.Ο.
Το τμήμα σκακιού του Παναθηναϊκού λειτούργησε από το 1959 έως το 1996 και έχει κατακτήσει 2 Διασυλλογικά πρωταθλήματα Ελλάδος.
Ιστορία
Η σκακιστική ομάδα του Παναθηναϊκού ιδρύθηκε το 1959 με πρωτεργάτη το Ναστάτο.
Από το 1960 οι Αναστασόπουλος, Τρικαλιώτης και Γρηγορίου έχοντας τη στήριξη του ερασιτέχνη Παναθηναϊκού και ικανοποιώντας το αίτημα αρκετών φίλων του αθλήματος συγκρότησαν την ομάδα σκακιού.
Το 1964 η ομάδα του Παναθηναϊκού κατέκτησε Πρωτάθλημα Ελλάδας με πρωταγωνιστές τους Τρικαλιώτη (ο οποίος διακρίθηκε και σε παγκόσμιο επίπεδο), Κόκκορη και Γρηγορίου.
Την επόμενη χρονιά ο Παναθηναϊκός τερμάτισε στη δεύτερη θέση.
Το 1966 αναδείχθηκε και πάλι πρωταθλητής έχοντας στις 6 από τις 10 πρώτες θέσεις της κατάταξης αθλητές του, ενώ ο Α. Αναστασόπουλος αναδείχθηκε πρωταθλητής σε ατομικό επίπεδο.
Το 1969 αναδείχθηκε και πάλι πρωταθλητής με κορυφαίο το Χ.
Κόκκορη ο οποίος στον τελικό αντιμετώπισε τον επίσης αθλητή του Παναθηναϊκού Ν.
Καζιλάρη.
Ο Χ.
Κόκκορης επανέλαβε την επιτυχία και την επόμενη χρονιά δίνοντας ένα ακόμη τίτλο στον ΠΑΟ.
Το 1971 ο Παναθηναϊκός κατέκτησε και πάλι το πρωτάθλημα Ελλάδας χωρίς ωστόσο να καταφέρει να επιτύχει κάποια ατομική πρωτιά.
Το 1968 επίσης ο Γ. Τρικαλιώτης αναδείχθηκε ισόπαλος με το Μπομπι Φίσερ έναν από τους κορυφαίους σκακιστές στην ιστορία του αθλήματος.
Το 1973 και το 1974 ο Παναθηναϊκός κατέκτησε το Κύπελλο Ελλάδας.
Το 1976 ο Παναθηναϊκός με πρωταγωνιστές τους Βυζαντιάδη και Γρηγορίου κατέκτησε το Πρωτάθλημα ολοκληρώνοντας τον κύκλο των συλλογικών διακρίσεων.
Τα επόμενα χρόνια το τμήμα οδηγήθηκε σταδιακά σε παρακμή.
Ο Βασίλης Κοτρωνιάς κατέκτησε τίτλους σε ατομικό επίπεδο όμως ο σύλλογος δεν κατάφερε να πρωταγωνιστήσει ξανά.
Στα χαρτιά το τμήμα εξακολουθεί να υπάρχει όμως από τη δεκαετία του 90 έχει πάψει να λειτουργεί.
Τίτλοι
Ατομικοί Τίτλοι
Σύνολο Τίτλων (17)
Αναστάσιος Αναστασόπουλος (1960, 1961, 1967), Χρήστος Κόκκορης (1962, 1969, 1970), Αριστείδης Παϊδούσης (1964), Λάζαρος Βυζαντιάδης (1965, 1966), Μιλτιάδης Γρηγορίου (1974), Βασίλης Κοτρωνιάς (1986, 1987, 1988, 1990, 1991, 1992, 1994)
Αξιόλογοι σκακιστές
Πηγές
