Βαρβασιακός Α.Ο.
Ο Βαρβασιακός Αθλητικός Όμιλος είναι ελληνικός αθλητικός σύλλογος της Χίου και συγκεκριμένα από το Βαρβάσι της Χίου.
Ιδρύθηκε το 1958 και διαθέτει τμήματα ποδοσφαίρου αλλά και μπάσκετ, ενώ χρώματα του συλλόγου είναι το μπλε και το κίτρινο.
Τη σεζόν 1993-94 ο Βαρβασιακός αναδείχθηκε πρωταθλητής του 2ου ομίλου της Δ' εθνικής, αγωνιζόμενος στην Γ' Εθνική για τη σεζόν 1994-95 σαν Ποδοσφαιρική Ανώνυμη Εταιρία (ΠΑΕ) πλέον και αγωνίστηκε σ' αυτήν την κατηγορία συνολικά για τρεις συνεχόμενες χρονιές.
Από τους γνωστότερους ποδοσφαιριστές που αγωνίσθηκαν εκείνη τη χρονική περίοδο με την ομάδα, ήταν ο Στέφανος Παπαθεοδώρου.
Την αγωνιστική περίοδο 2010-11 το ποδοσφαιρικό τμήμα αγωνίζεται στη Β' κατηγορία του τοπικού πρωταθλήματος της Ε.Π.Σ.
Χίου, έπειτα από τον υποβιβασμό της από την Α' κατηγορία.
Το ποδοσφαιρικό τμήμα αγωνίζεται στο Δημοτικό Γήπεδο και το μπασκετικό στο κλειστό γυμναστήριο Χίου.
