Παναθηναϊκός (κολύμβηση)
Για όλες τις δραστηριότητες του συλλόγου, δείτε: Παναθηναϊκός Α.Ο.
Το τμήμα κολύμβησης του Παναθηναϊκού εδρεύει στο Ολυμπιακό Κέντρο Υγρού Στίβου των Αθηνών.
Ιστορία
Το τμήμα κολύμβησης του Παναθηναϊκού ιδρύθηκε για πρώτη φορά το 1932, όμως η έλλειψη κολυμβητηρίων έτσι ώστε να μπορεί να αθληθεί η ομάδα οδήγησε την προσπάθεια αυτή σε αποτυχία καθώς το τμήμα ουσιαστικά δε λειτουργούσε.
Το 1946 ο Κοσμάς Ανδρίτσος αναλαμβάνει την ευθύνη του τμήματος και το επανιδρύει, με συνέπεια να πρωταγωνιστήσει σε πολύ σύντομο χρονικό διάστημα.
Ο Γιουγκοσλάβος προπονητής Βίγκο Τσβέτκοβιτς οδήγησε την ομάδα σε μεγάλες επιτυχίες.
Το 1950 ξεκίνησε η κατασκευή κολυμβητηρίου στο γήπεδο της Λεωφόρου Αλεξάνδρας.
Επίσης το 1950 ο Παναθηναϊκός κατακτά την τρίτη θέση στο Πρωτάθλημα Ελλάδας και το 1951 αγωνίζεται για πρώτη ο φορά με τα χρώματα του ο Γιώργος (Γιούρι) Σιδόρωφ που πρωτοστάτησε στις μετέπειτα επιτυχίες της ομάδας.
Το 1952 ο Παναθηναϊκός κατακτά το πρώτο του Πρωτάθλημα και ο Σιδόρωφ αναδεικνύεται πρώτος στα 400μ.
ελεύθερο.
Το 1953 ο Παναθηναϊκός είναι και πάλι ο πρωταθλητής Ελλάδας με τους Σιδόρωφ (πρώτος στα 400 και 1500μ.
ελεύθερο) και τους Λελάκη και Κωνσταντάρα να πρωταγωνιστούν.
Το 1954 και πάλι ο Παναθηναϊκός είναι Πρωταθλητής με τους Σιδόρωφ και Παπασημακόπουλο να διακρίνονται.
Το 1955 ο Παναθηναϊκός αναδεικνύεται ακόμα και πάλι Πρωταθλητής, παρότι ο Σιδόρωφ δεν κατέκτησε κάποια πρωτιά, οι Κασιδόκωστας, Παπασημακόπουλος καθώς και οι Σαρηγιάννη, Ποργιάζη και Γεωργιάδου σημείωσαν σημαντικές επιδόσεις.
Το 1956 ο Σιδόρωφ επιστρέφει στην κορυφή κατακτώντας την πρώτη θέση σε τρία αγωνίσματα ενώ ο Παναθηναϊκός είναι και πάλι ο Πρωταθλητής.
Το 1956 και το 1957 με πρωταγωνιστή τον Παπασημακόπουλο έρχονται δυο ακόμα Πρωταθλήματα για τον Παναθηναϊκό, που μαζί με το πρωτάθλημα που κατέκτησε το 1958 ισόβαθμος με το Παλαιό Φάληρο, συμπληρώνει τα 7 συνεχόμενα.
Για μια πενταετία μετά το τελευταίο πρωτάθλημα του 1958 ο Παναθηναϊκός δεν κατάφερε να πρωταγωνιστήσει τερματίζοντας από 2ος έως 5ος με μοναδικό διακριθέντα τον Παπασημακόπουλο.
Το 1963 όμως η ομάδα ανανεώνεται και επιστρέφει στην κορυφή του Πρωταθλήματος.
Διακριθέντες από τους άντρες ήταν οι Μπιτέρνας, Χρυσοστόμου, Λούης και από τις γυναίκες οι Γεωργιάδου, Λομβάρδου, Σωτηρίου και Λούη.
Το 1964 ο Παναθηναϊκός κατακτά και πάλι ένα ακόμη πρωτάθλημα και το 1965 αναδεικνύεται πρωταθλητής σημειώνοντας πρωτιά σε εννιά κατηγορίες.
Το 1966 πρωταγωνιστής είναι ο Σ. Μπιτέρνας που πρωτεύει σε τρεις κατηγορίες και ο Παναθηναϊκός και πάλι κατακτά το Πρωτάθλημα με νίκες σε 9 κατηγορίες.
Το 1968 ο Παναθηναϊκός κατέκτησε το τελευταίο του πρωτάθλημα.
, , Τη χρονιά εκέινη είναι οι γυναίκες του συλλόγου αυτές που θα πρωταγωνιστήσουν και θα δώσουν τον τίτλο.
Οι διακρίσεις της Λομβάρδου και Σωτηρίου ήταν καθοριστικές.
Οι δυο αυτές αθλήτριες μαζί με τις Αντωνογιαννάκη και Βλαντούση διακρίθηκαν και στους Μεσογειακούς Αγώνες.
Από το το 1970 έως το 1980 με πρωταγωνιστές τους Κάντζο, Μπερή, Σουλτανάκη, Δαλιάνη ο Παναθηναϊκός δεν κατέκτησε το Πρωτάθλημα όμως ήταν βρισκόταν στην πρώτη πεντάδα σημειώνοντας και ατομικές διακρίσεις και πρωτιές.
Το 1982 κατάφερε να αναδειχθεί δεύτερος στο Πρωτάθλημα και στη συνέχεια ακολούθησε η σταδιακή παρακμή του τμήματος.
Μετά την τέταρτη θέση το 1983 και το 1984 ο Παναθηναϊκός έως το 1990 τερμάτιζε εντός της εικοσάδας και στη συνέχεια το τμήμα βρισκόταν εκτός βαθμολογίας έως το 1997.
Το 1992 ιδρύθηκε από τον Παναθηναϊκό τμήμα συγχρονισμένης κολύμβησης.
Την επόμενη χρονιά στο Ομαδικό Μεσογειακό Κύπελλο του 1993 η Μαρ.
Αργυρίου κατέκτησε την 3η θέση.
Το 1998 ο Πανίκος Χρυσοστόμου αναλαμβάνει επικεφαλής του τμήματος και το 1998 τερματίζει 26ος, το 1999 12ος και το 2000 11ος.
thumb|right|200px|Το Ολυμπιακό Κέντρο Υγρού Στίβου
Το 2001 ο Παναθηναϊκός τερματίζει 10ος.
Το 2002 βρίσκεται στην 4η θέση μετά από 20 χρόνια, ενώ το 2005 τερμάτισε 2ος.
Οι Ρωμανός Αλυφαντής, Ελβίρα Ευσταθίου, Στέλλα Στεφανή, Καλλιόπη Αραούζου, Γεωργία Μανώλη, Άννα Λάλλα ήταν οι αθλητές που βοήθησαν τον Παναθηναϊκό να επιστρέψει σε αξιόλογες επιδόσεις.
Τρέχουσα σύνθεση
Η ομάδα το 2014:
Άνδρες: Διονύσης Βραχάτης, Γεράσιμος Τσιλιμιδός, Λάζαρος Φιλιππάκος, Ρωμανός Αλυφαντής, Παναγιώτης Παπακωνσταντίνου, Κωνσταντίνος Κατόπης, Γιάννης Βάκος
Γυναίκες: Θάλεια Δρασίδου, Αργυρή Παπαδοπούλου, Νέρι Νιανγκουάρα, Μαριτίνα Αντώνογλου, Μαρίλεια Δρασίδου
Προπονητής: Γιάννης Μηλιδάκης
Προπονητής/Υπεύθυνος Ακαδημιών: Βασίλης Δεμέτης
Προπονητές προαγωνιστικών ομάδων: Μάριος Παπαγιανόπουλος, Νέρι Νιανγκουάρα
Τίτλοι
1952, 1953, 1954, 1955, 1956, 1957, 1958, 1963, 1964, 1965, 1966, 1968
1958, 1960, 1962, 1963, 1964, 1965
Αξιόλογοι αθλητές
Πηγές
