Ενωτική Αντικαπιταλιστική Αριστερά
Η ΕΝ.ΑΝΤΙ.Α.
(Ενωτική Αντικαπιταλιστική Αριστερά) υπήρξε κατά το παρελθόν ένας πολιτικός σχηματισμός της αντικαπιταλιστικής ριζοσπαστικής αριστεράς στην Ελλάδα.
Γεννήθηκε μετά από ένα κύκλο αντικαπιταλιστικών συνελεύσεων (Ιούνιος-Ιούλιος 2007) στις οποίες πήραν μέρος αρκετοί αγωνιστές σε όλη την Ελλάδα.
Στην ΕΝ.ΑΝΤΙ.Α.
συμμετείχε ένα τμήμα της αντικαπιταλιστικής Αριστεράς, καθώς και ένα τμήμα όσων στήριξαν αγώνες εργαζομένων και τους Πακιστανούς απαχθέντες στην υπόθεση του σκανδάλου των απαγωγών και την απόπειρα απέλασης του Τζαβέντ Ασλάμ, προέδρου της Πακιστανικής Κοινότητας.
Ο σχηματισμός αυτός υποστηρίζονταν από τις ακόλουθες οργανώσεις της εξωκοινοβουλευτικής αριστεράς: Σοσιαλιστικό Εργατικό Κόμμα (ΣΕΚ), Αριστερή Ανασύνθεση (ΑΡΑΝ), Αριστερή Αντικαπιταλιστική Συσπείρωση (ΑΡΑΣ) και Οργάνωση Κομμουνιστών Διεθνιστών Ελλάδας - Σπάρτακος (ΟΚΔΕ-Σπάρτακος).
Επίσης συμμετείχαν ανένταχτοι αγωνιστές που δραστηριοποιούνται μέσα από συνδικαλιστικά σχήματα (εκπαιδευτικοί, συσπειρώσεις σε εργασιακούς χώρους, ΕΑΑΚ σε ΑΕΙ και ΤΕΙ), πρωτοβουλίες αγώνα για το περιβάλλον και τα δικαιώματα, δημοτικές και νομαρχιακές κινήσεις, αντιπολεμικές κινήσεις (Συμμαχία Σταματήστε τον Πόλεμο) και πρωτοβουλίες κατά της καπιταλιστικής παγκοσμιοποίησης, όπως η Πρωτοβουλία Αγώνα, η Πρωτοβουλία ΓΕΝΟΒΑ και το Ελληνικό Κοινωνικό Φόρουμ.
Στις βουλευτικές εκλογές της 16ης Σεπτεμβρίου 2007, η ΕΝΑΝΤΙΑ έλαβε 10,605 ψήφους (ποσοστό 0.15%).
Τον Μάρτιο του 2009 οι συνιστώσες της ΕΝ.ΑΝΤΙ.Α.
μαζί με τις συνιστώσες του ΜΕ.Ρ.Α.
(εκτός του ΕΕΚ) ίδρυσαν την ΑΝΤ.ΑΡ.ΣΥ.Α...
Έπειτα από τη συγκρότηση της ΑΝΤΑΡΣΥΑ, η ΕΝΑΝΤΙΑ διαλύθηκε.
