Φανούρης Γουνδουλάκης
Ο Φανούρης Γουνδουλάκης (γεννήθηκε στις 13 Ιουλίου 1983) είναι Έλληνας ποδοσφαιριστής, ο οποίος αγωνίζεται ως μεσοεπιθετικός, ενίοτε και στο δεξιό άκρο της επίθεσης.
Καριέρα
Ξεκίνησε το ποδόσφαιρο την περίοδο 2000-01 στην Καλαμάτα, που τότε αγωνιζόταν στην Α΄ Εθνική.
Κέρδισε θέση βασικού τα επόμενα χρόνια όταν η ομάδα είχε υποβιβαστεί στη Β΄ Εθνική.
Τον Ιανουάριο του 2004 πήρε μεταγραφή στον Πανιώνιο και σχεδόν αμέσως πήρε θέση βασικού.
Υπήρξε αναντικατάστατο μέλος της ομάδας που κατέλαβε την πέμπτη θέση στο πρωτάθλημα δύο συνεχόμενες χρονιές (2006-07 και 2007-08) με προπονητή τον Έβαλντ Λίνεν και μετείχε στο κύπελλο ΟΥΕΦΑ και στο Ινερτότο.
Μια από τις σημαντικότερες στιγμές του στον νεοσμυρνιώτικο σύλλογο υπήρξε το 2007, όταν στον εκτός έδρας αγώνα των ομίλων του κυπέλλου ΟΥΕΦΑ, επί της Χέλσινγκμποργκς (1-1), σημείωσε ένα καταπληκτικό σε εκτέλεση τέρμα.
Το καλοκαίρι του 2013 κι ενώ ο Πανιώνιος αντιμετώπιζε σοβαρά οικονομικά προβλήματα τα τελευταία χρόνια, αποφάσισε έπειτα από εννέα χρόνια συνεχούς παρουσίας να αποχωρήσει, υπογράφοντας συμβόλαιο συνεργασίας με τον Πλατανιά.
Υπήρξε διεθνής με την εθνική Ελπίδων 15 συνολικά φορές την περίοδο 2003-05, ενώ συμμετείχε και στην ολυμπιακή ομάδα που έλαβε μέρος στους Ολυμπιακούς Αγώνες του 2004.
Πηγές
