Παραλία Σκοτίνας Πιερίας
Η Παραλία Σκοτίνας είναι παραθαλάσσιος οικισμός με 67 μόνιμους κατοίκους συνορεύει με την Παραλία του Αγίου Παντελεήμονα (Κάστρο), απέχει 2 χιλιόμετρα από τη Σκοτίνα (κύριος οικισμός) και 5 χιλιόμετρα από τη Λεπτοκαρυά ο οποίος προσελκύει παραθεριστές κυρίως από την Ευρώπη.
Δεν είναι τυχαίο ότι από ιδρύσεως του θεσμού των γαλάζιων σημαιών της ΕΕ η αμμουδερή Παραλία Σκοτίνας βραβεύεται ανελλιπώς κάθε καλοκαίρι.
Στην κατασκήνωση "Όλυμπος" έγινε, με την συμμετοχή 1.620 αυτοκινήτων, η 9η παγκόσμια συνάντηση των φίλων του αυτοκινήτου DCV ΤΟ 1999.
Επίσης διαθέτει ξενοδοχειακές μονάδες, κάμπινγκ, παιδικές κατασκηνώσεις και κατασκηνώσεις νέων (ΓΕΧΑ Λαρίσης).
Υπάρχουν επίσης εστιατόρια, ταβέρνες, καφετέριες και νυχτερινά κέντρα διασκέδασης.
Στην Παραλία Σκοτίνας βρίσκεται το μεγαλύτερο κάμπινγκ των Βαλκανίων (Πρώην Ε.Ο.Τ.)
αλλά και το ΚΕ.Δ.Α (Κέντρο Διασποράς Αεροπορίας Σκοτίνας), παραθεριστικό κέντρο της Πολεμικής Αεροπορίας.
