Λόουχι
thumb|right|200px|Η μάχη για το Σάμπο ανάμεσα στη Μάγισσα του Βορρά και τον Βέινεμουινεν και τους συντρόφους του Στη φινλανδική μυθολογία, η Λόουχι (φινλ.
Louhi) είναι η βασίλισσα της Πόγιολα, η οποία συχνότατα αναφέρεται μόνο και ως η Μάγισσα Κυρά του Βορρά.
Είναι μια πανίσχυρη μάγισσα που μπορεί να αλλάζει μορφές και να κάνει δυνατά ξόρκια.
Υπάρχουν πολλοί μύθοι για άθλους που ανέθετε η Λόουχι σε μεγάλους ήρωες, μεταξύ των οποίων ο Ίλμαρινεν και ο Λέμμινκαϊνεν, με έπαθλο μία από τις όμορφες κόρες της, ενώ σε πολλές ιστορίες συγχέεται ή και ταυτίζεται με τη θεότητα του θανάτου, Λόβιαταρ.
Στο έπος Κάλεβαλα, περιγράφεται η διαμάχη της και ο πόλεμος με τον κύριο αντίπαλο της, το σαμάνο Βέινεμουινεν, ο οποίος μαζί με τους συντρόφους του διεκδικεί το μαγικό Σάμπο από το βασίλειο της Πόγιολα.
Αργότερα, για να εκδικηθεί το λαό της Κάλεβα, η Λόουχι τους στέλνει ασθένειες, μια αρκούδα σκοτώνει τα κοπάδια τους, ενώ κρύβει τον Ήλιο και τη Σελήνη από το ουράνιο στερέωμα και κλέβει τη φωτιά από το λαό της Κάλεβα.
