Θερινοί Ολυμπιακοί Αγώνες 1906
Οι Θερινοί Ολυμπιακοί Αγώνες του 1906, γνωστοί ως Μεσοολυμπιακοί Αγώνες του 1906 διοργανώθηκαν στην Αθήνα.
Οι αγώνες αυτοί όμως δεν έχουν το τίτλο της Ολυμπιάδας αφού το 1906 δεν ήταν ολυμπιακή χρονιά.
Στους νικητές δόθηκαν μετάλλια που όμως δεν καταμετρώνται επίσημα από τη Διεθνή Ολυμπιακή Επιτροπή.
Οι Μεσοολυμπιακοί Αγώνες του 1906 έγιναν από τις 22 Απριλίου έως και 2 Μαΐου.
Προέλευση
Οι 1οι Μεσοολυμπιακοί Αγώνες είχαν προγραμματιστεί το 1901 από τη ΔΟΕ με σκοπό να διεξάγονται ανάμεσα στις Ολυμπιάδες.
Αυτός ήταν ένας συμβιβασμός της ΔΟΕ μετά τη μεγάλη επιτυχία των 1ων Ολυμπιακών Αγώνων.
Ο Πιέρ ντε Κουμπερτέν όμως ήταν αντίθετος με τη μόνιμη τέλεσή τους.
Με το τέλος όμως των Αγώνων της 2ης Ολυμπιάδας στο Παρίσι που επισκιάστηκε από την Παγκόσμια Έκθεση, η ΔΟΕ υποστήριξε αυτή την ιδέα.
Οι Αγώνες θα ονομάζονταν Διεθνείς Ολυμπιακοί Αγώνες και η διαφορά του με τις επίσημες Ολυμπιάδες θα ήταν η χώρα τέλεσης.
Οι πρώτοι πάντα στην Ελλάδα, οι δεύτεροι κάθε τέσσερα χρόνια σε διαφορετικές πόλεις σύμφωνα με την ιδέα του Κουμπερτέν.
Το 1902 όμως ήταν πολύ κοντά και οι δυσκολίες που προέκυψαν, οδήγησαν τους διοργανωτές και τη ΔΟΕ να τους μεταφέρουν το 1906.
1οι Μεσοολυμπιακοί Αγώνες
thumb|right|340px|Η διοργανωτική επιτροπή: Αλέξανδρος Μερκάτης, Μιλτιάδης Νεγρεπόντης, Σπυρίδων Στάης, Σπυρίδων Λάμπρος, Γεώργιος Στρέιτ, Γεώργιος, Πέτρος Καλλιγάς, Παύλος Σκουζές, Κωνσταντίνος Μηλιώτης Κομνηνός, Νικόλαος Θων και ο Διάδοχος Κωνσταντίνος.
Σε αντίθεση με τους Αγώνες του 1900, 1904 και 1908, οι Μεσοολυμπιακοί στέφθηκαν με μεγάλη επιτυχία.
Δεν είχαν μεγάλη διάρκεια ούτε οργανώθηκαν μαζί με Παγκόσμιες Εκθέσεις.
Για πρώτη φορά οι αθλητές που έπαιρναν μέρος ήταν εγγεγραμμένοι μέσω των εθνικών ολυμπιακών επιτροπών.
Στην τελετή έναρξης, η είσοδος των αθλητών έγινε υπό τη σημαία κάθε χώρας ενώ στην τελετή λήξης έγινε για πρώτη φορά έπαρση της σημαίας για τους νικητές.
Οι αθλητές διέμεναν στο Ζάππειο, που αποτέλεσε τον πρόγονο του Ολυμπιακού Χωριού.
Αθλήματα
right|thumb|100px|O Γουίλιαμ Σέρινγκ με τον Σπύρο Λούη μετά τη νίκη του στο μαραθώνιο
Τα αθλήματα των Μεσοολυμπιακών Αγώνων ήταν τα εξής:
Πίνακας Μεταλλίων
Το μετάλλιο της Μεικτής Ομάδας είναι Ελλήνων/Βέλγων στο αγώνισμα 1 μίλι της κωπηλασίας.
Αργυρό μετάλλιο κέρδισε η ομάδα της Σμύρνης (καταχωρείται στην Οθωμανική Αυτοκρατορία) και χάλκινο o Όμιλος Φιλόμουσων Θεσσαλονίκης (προκάτοχος του Ηρακλή Θεσσαλονίκης) (καταχωρείται στην Ελλάδα).
Σε ορισμένες λίστες και τα δύο μετάλλια αποδίδονται στην Οθωμανική Αυτοκρατορία, καθώς οι δύο πόλεις βρίσκονταν υπό Οθωμανική κατοχή το 1906.
