Κύπελλο Ελλάδος ποδοσφαίρου ανδρών 1967-68
Η διοργάνωση
Στην 26η διοργάνωση του κυπέλλου Ελλάδας 1967-68 μετείχαν 18 ομάδες Α' εθνικής, 32 ομάδες Β' εθνικής, καθώς και οι ερασιτεχνικές ομάδες των ανά νομό τοπικών ενώσεων.
Για πρώτη φορά στην ιστορία του κυπέλλου Ελλάδας μετείχε και κυπριακή ομάδα (στην προκειμένη περίπτωση ο Ολυμπιακός Λευκωσίας), κάτι που συνεχίστηκε ως το 1974 καθώς κατά τη διάρκεια της χούντας μετείχε κάθε χρόνο κι από μία κυπριακή ομάδα στο πρωτάθλημα της Α' εθνικής.
Μέχρι τη φάση των "32" τα ζευγάρια των αγώνων προέκυπταν με γεωγραφικά κριτήρια ενώ από τον Γ' γύρο η κλήρωση υπήρξε ελεύθερη.
Οι 16 ομάδες που είχαν φτάσει ως τον Γ' γύρο της προηγούμενης χρονιάς προκρίθηκαν χωρίς αγώνες ως τους "32", ενώ οι υπόλοιπες υποχρεώθηκαν να δώσουν μια σειρά προκριματικών αγώνων.
Ανάμεσα σ' αυτές ήταν ο ΠΑΟΚ και ο Άρης, οι οποίοι στη συνέχεια συνάντησαν αρκετές δυσκολίες και χρειάστηκαν ακόμη και την τύχη ώστε να προκριθούν στην κλήρωση σε βάρος ομάδων Β' εθνικής.
Πιο ενδιαφέρων γύρος υπήρξε ο προημιτελικός, εκεί όπου 2 αγώνες (ΠΑΟΚ - Παναθηναϊκού και Απόλλωνα Αθηνών - Εθνικού) διακόπηκαν, συμπτωματικά στο ίδιο λεπτό, σε βάρος των διαμαρτυρομένων για τη διαιτησία γηπεδούχων κατά τη διάρκεια της παράτασης, η ΑΕΚ νίκησε τον Πανιώνιο, αλλά και ο Ολυμπιακός συνέτριψε στην Πάτρα την Παναχαϊκή με το εντυπωσιακό σκορ 3-8, αν και η γηπεδούχος ομάδα είχε προηγηθεί με 3-1.
Και οι τέσσερις φιλοξενούμενες ομάδες αυτού του γύρου κατάφεραν να πάρουν την πρόκριση.
Στον τελικό έφτασαν για μία φορά ακόμα ο Ολυμπιακός και ο Παναθηναϊκός, με τον τελικό να διεξάγεται στη Λεωφόρο Αλεξάνδρας (έδρα του Παναθηναϊκού), αλλά οι "ερυθρόλευκοι" να σηκώνουν τελικά το κύπελλο με νίκη 1-0.
Οι αγώνες (από την τελευταία φάση των προκριματικών γύρων και μετά)
1 Ο αγώνας ΠΑΟΚ - Παναθηναϊκού διακόπηκε στο 113' σε βάρος του ΠΑΟΚ κι ενώ το σκορ ήταν 1-2 υπέρ του Παναθηναϊκού.
2 Ο αγώνας Απόλλωνα Αθηνών - Εθνικού διακόπηκε στο 113' σε βάρος του Απόλλωνα κι ενώ το σκορ ήταν 2-3 υπέρ του Εθνικού.
Ο τελικός
