Βαλδουίνος Γ΄ της Φλάνδρας
Ο Βαλδουίνος Γ΄ της Φλάνδρας ο νέος (Boudewijn III van Vlaanderen, 940 – 1 Νοεμβρίου 962) ήταν κόμης της Φλάνδρας από το 958, μαζί με τον πατέρα του Αρνούλφο Α΄.
Κατά το σύντομο διάστημα της εξουσίας του, ο Βαλδουίνος εγκατέστησε βιομηχανία υφαντών στη Γάνδη, η οποία στάθηκε η βάση για την οικονομική ανάπτυξη της κομητείας τους επόμενους αιώνες.
Το 961, παντρεύτηκε τη Ματθίλδη της Σαξονίας, κόρη του Χέρμαν Μπίλουνγκ, δούκα της Σαξονίας, με την οποία απέκτησε το γιό και διάδοχό του Αρνούλφο Β΄.
Ο Βαλδουίνος πέθανε πρόωρα το επόμενο έτος και ο διάδοχός του, νηπιακής ηλικίας, τέθηκε υπο την κηδεμονία του παππού του.
