Nitro Radio
Ο Athens Nitro Radio είναι ελληνικός ραδιοφωνικός σταθμός με πρόγραμμα ξένης μουσικής και εκπέμπει στη συχνότητα 102.5
MHz.
O σταθμός λειτούργησε για πρώτη φορά την 1η Νοεμβρίου του 1995 διαδεχόμενος τον επίσης μουσικό ραδιοφωνικό σταθμό Jazz FM 102.4.
Παραγωγοί και παρουσιαστές εκπομπών του σταθμού έχουν υπάρξει ο Νίκος Μουρατίδης, η Αφροδίτη Σημίτη, ο Αντώνης Κοκορίκος, η Μπέτυ Μαγγίρα, ο Αλέξανδρος Χριστόπουλος αλλά και ο πρώην ιδιοκτήτης του σταθμού Πέτρος Κωστόπουλος.
Για 18 χρόνια (1995-2013) ο σταθμός ανήκε στο πορτοφόλιο της εκδοτικής εταιρείας Imako, όμως μετά την πτώχευσή της, ο σταθμός σταμάτησε να λειτουργεί κανονικά, έχοντας μόνο μουσική στην ροή του.
Μετά από περίπου ένα χρόνο ο σταθμός ανήκει πια στους εργαζομένους του (βάσει απόφασης του ΕΣΡ που βγήκε στις 15 Ιουλίου του 2013) έχοντας πια επιστρέψει στην κανονική του ροή με πλήρες πρόγραμμα.
Ο σταθμός πλέον ανήκει ιδιοκτησιακά στην Radio Plan Bee Ιδιωτική Κεφαλαιουχική εταιρεία που έχουν συστήσει οι εργαζόμενοι του σταθμού.
Ένα χρόνο μετά, στις 23 Δεκεμβρίου 2014 υπογράφηκε από την τότε αρμόδια υπουργό Σοφία Βούλτεψη, η αυτοδιαχείριση στα ραδιόφωνα.
Ο Athens Nitro Radio θεωρείται από τότε αυτοδιαχειριζόμενος μουσικός ραδιοφωνικός σταθμός, ενώ παράλληλα, τέσσερις ραδιοφωνικοί σταθμοί (3 στην Αττική Best 92.6, Ξένιος 94.3, Flash 96 και ένας στη Θεσσαλονίκη Star FM 97.1) είναι αυτοδιαχειριζόμενοι.
Εμβέλεια και συχνότητες
Ο σταθμός δεν έχει πανελλαδική εμβέλεια, αλλά εκπέμπει σε αρκετές περιοχές της Ελλάδας σε διάφορες συχνότητες:
