Γκαλίτσνικ
Το Γκαλίτσνικ ( Σλαβ.
Галичник ) είναι ένα ορεινό χωριό στις πλαγιές του βουνού Μπίστρα της ΠΓΔΜ, 10 χιλιόμετρα μακρυά από το Μαύροβο.
Το χωριό φημίζεται για την αρχιτεκτονική του και το ομώνυμο φεστιβάλ παραδοσιακών γάμων που γίνεται κάθε χρόνο τον Ιούλιο.
Παραδοσιακά οι γάμοι γίνονταν μία φορά το χρόνο και το γλέντι διαρκούσε πέντε ημέρες με την τελευταία μέρα να είναι την εορτή του Αγίου Πέτρου στις 12 Ιουλίου.
Στο παρελθόν, μόνο σε συγκεκριμένες μέρες του χρόνου τα ζευγάρια του χωριού μπορούσαν να παντρευτούν, ενώ γίνονταν ακόμη και 30 γάμοι το ίδιο πενθήμερο.
Σήμερα, γίνεται μόνο ένας γάμος στα πλαίσια του οργανωμένου φεστιβάλ "Γαλιτσνικό Καλοκαίρι" και το οποίο γίνεται μόνο για δυο μέρες, το κοντινότερο σαββατοκύριακο πριν τις 12 Ιουλίου.
Το ζευγάρι που παντρεύεται στο φεστιβάλ αυτό, επιλέγεται έπειτα από κλήρωση.
Την περίοδο του φεστιβάλ, το χωριό γίνεται πόλος έλξης τουριστών.
Ο γάμος ξεκινά με καλωσόρισμα των συγγενών, ενώ η πεθερά κρατά ένα ζυμωτό ψωμί και μια κανάτα νερό και αρχίζει να χορεύει τον "χορό της πεθεράς".
Στην συνέχεια ο γαμπρός ξυρίζεται, γεγονός που συμβολίζει το τέλος της εργένικης ζωής, ενώ την ημέρα του γάμου οι καλεσμένοι επισκέπτονται την νύφη πάνω σε άλογα.
Στην κεντρική πλατεία του χωριού, οι άνδρες χορεύουν τον χορό "Τεσκότο", ο οποίος αναπαριστά τα δεινά των κατοίκων του Γκαλίτσνικ μέσω των αιώνων.
Φωτογραφίες
2009: Αφίσα του φεστιβάλ παραδοσιακών γάμων Γκαλίτσνικ.
Γυναίκες στην κρήνη: Καρτ-ποστάλ από το Γκαλίτσνικ 1903-1908.
Λεπτομέρεια αρχιτεκτονικής στο Γκαλίτσνικ.
Αρχιτεκτονική οικίας στο Γκαλίτσνικ.
Πηγές
Εξωτερικοί Σύνδεμοι
