Αλάμπρα Λευκωσίας
Η Αλάμπρα της Κύπρου είναι ένα μικρό χωριό που βρίσκεται στην επαρχία της Λευκωσίας.
Είναι χωριό μεγάλου αρχαιολογικού ενδιαφέροντος.
Εκεί εδρεύει το Ινστιτούτο Μελετών Εφαρμοσμένης Επικοινωνίας.
Σύμφωνα με την απογραφή του 2001, η Αλάμπρα έχει 1.140 κατοίκους.
Από την Αλάμπρα διέρχεται ο αυτοκινητόδρομος Λεμεσού - Λευκωσίας από του σημαντικότερους αυτοκινητόδρομους της Κύπρου.
Βορειότερα της Αλάμπρας διακρίνονται τα ερείπια του Ιδαλίου, ονομαστής αρχαίας ελληνικής πόλης η οποία όπως αποδείχθηκε από τις ανασκαφές και τα αγγεία που έχουν βρεθεί, εξαιρετικής τέχνης, σύνθεσης και επιγραφών, πρέπει να είχε αναπτύξει ιδιότυπο πολιτισμό.
Επίσης στην Αλάμπρα υπάρχει το πρώτο ορυχείο χαλκού της Κύπρου .
Στον αθλητικό τομέα, στο ποδόσφαιρο υπάρχει το ΘΟΙ Αλάμπρας και ΑΠΕΑ Αλάμπρας που αγωνίζονται στο αγροτικό πρωτάθλημα.
Ονομασία
Υπάρχει μια λαϊκή παράδοση για το πώς πήρε το χωριό το όνομα Αλάμπρα.
Σύμφωνα με αυτή, κάποτε είχε πιάσει μεγάλη φωτιά και κατευθυνόταν προς το χωριό, τότε οι χωρικοί τρομαγμένοι μαζεύτηκαν στην εκκλησία του χωριού και προσεύχονταν . Τότε εμφανίστηκε μια νεαρή γυναίκα (Αγία Μαρίνα) που κατευθύνθηκε προς της φωτιά, μόλις έφτασε εκεί γονάτισε και προσευχήθηκε στον Θεό, τότε η φωτιά έσβησε και το χωριό σώθηκε.
Η λέξη Αλάμπρα προέρχεται από το α-λαμπρό που στα κυπριακά σημαίνει φωτιά . Ωστόσο η Αλάμπρα είχε το όνομα της πριν την γέννηση του Χριστού.
