BMW M GmbH
Η BMW M (πλήρες όνομα: BMW M GmbH, παλαιότερα BMW Motosport GmbH) είναι θυγατρική εταιρεία της γερμανικής αυτοκινητοβιομηχανίας BMW.
Έδρα της εταιρείας είναι το Μόναχο.
Ιδρύθηκε τον Μάιο του 1972, με σκοπό την οργάνωση των αγωνιστικών δραστηριοτήτων της BMW, ενώ αργότερα άρχισε να προσφέρει στην αγορά βελτιωμένες εκδόσεις των αυτοκινήτων παραγωγής της εταιρείας.
Ακόμη παράγει και διαθέτει στην αγορά πακέτα μηχανικής και εξωτερικής αναβάθμισης για τα μοντέλα της BMW.
Σημερινά μοντέλα M
Tα X5 Μ και X6 M βασίστηκαν στα SUV Χ5 και Χ6, αλλά όμως φέρουν το γράμμα M μετά το όνομα των στάνταρ μοντέλων.
Ο λόγος είναι ότι αν το Μ είχε τοποθετηθεί σύμφωνα με την παράδοση της ονοματολογίας της BMW, τα ονόματα των μοντέλων θα ήταν MX5 και MX6, δύο ονομασίες που έχουν ήδη χρησιμοποιηθεί από την Mazda.
Παλαιότερα μοντέλα M
Tα M Roadster και M Coupe βασίστηκαν στα μοντέλα BMW Z3/Z4, αλλά δεν φέρουν αριθμό, παρά μόνο το γράμμα Μ.
