Λάζαρος Φυτάλης
thumb|right|250px|Ο ανδριάντας του Πατριάρχη Γρηγορίου Ε΄, δεξιά της εισόδου του Πανεπιστημίου Αθηνών.
Αναγέρθηκε το 1872 με δαπάνη του Γεωργίου Αβέρωφ.
Έργο του γλύπτη Λ.
Φυτάλη Ο Λάζαρος Φυτάλης (1831-1909) ήταν Έλληνας διακεκριμένος γλύπτης από την Τήνο.
Βιογραφικά στοιχεία
Γεννήθηκε στα Ιστέρνια Τήνου το 1831.
Από νεαρή ηλικία ασχολήθηκε με τη γλυπτική και υπήρξε μαθητής του γλύπτη Λεωνίδα Δρόση στη καλλιτεχνική Σχολή Αθηνών όπου φοίτησε μαζί με τον, κατά ένα χρόνο μεγαλύτερο αδελφό του Γεώργιο.
Μαζί την εποχή εκείνη (1856) δημιουργούν δύο γλυπτά τον "Δαυίδ" και τον "Ποιμένα κρατών ερίφιον" με το οποίο και απέσπασαν το βραβείο των χιλίων δραχμών του Κοντοσταύλειου διαγωνισμού.
Με το χρηματικό αυτό βραβείο ο Λάζαρος μαζί με τους αδελφούς του Γεώργιο Μάρκο και Ιωάννη ιδρύουν στην Αθήνα καλλιτεχνικό εργαστήριο με το όνομα "Ανδριαντοποιείο" το οποίο και κατέστη περιώνυμο για τις σπουδαίες γλυπτικές τους δημιουργίες.
Το 1857 ο "Ποιμήν κρατών ερίφιον" μεταφέρεται στο Παρίσι στην εκεί έκθεση όπου παράλληλα ο Λάζαρος τελειοποιεί την τέχνη του υπό τον Σαρλ Κορντιέ.
Τα τέλη της ζωής του Λαζάρου Φυτάλη ήταν πολύ πικρά, πέθανε πάμφτωχος στο Πτωχοκομείο της Αθήνας το 1909.
Έργα του
Το σημαντικότερο των έργων του είναι ο ανδριάντας του Πατριάρχη Γρηγορίου του Ε΄ που βρίσκεται στο δεξιό άκρο της πρόσοψης του Πανεπιστημίου Αθηνών.
Άλλα εξίσου σημαντικά είναι οι προτομές του Κανάρη και Καραϊσκάκη καθώς και ο ανδριάντας του Διονυσίου Σολωμού στη Ζάκυνθο.
Επίσης σε συνεργασία με τον Λάζαρο Σώχο αναστήλωσε τον "Λέοντα της Χαιρωνείας" και συμπλήρωσε τον "Ταύρο του Κεραμεικού".
Μαθητές του Λαζάρου Φυτάλη ήταν ο Φιλιππότης, ο Βιτσάρης, ο Βιτάλης κ.ά.
Πηγές
Σὐνδεσμοι
Πολυχρονἰδης Αχιλλἐας Φωτογρἀφος & Καλλιτἐχνης (απὀγονος) http://cargocollective.com/akipo
