Μετοχικό Ταμείο Ναυτικού
thumb|right|180px| Το έμβλημα του ΜΤΝ Το Μετοχικό Ταμείο Ναυτικού (Μ.Τ.Ν.) αποτελεί Ταμείο επικουρικής ασφάλισης του μονίμου στρατιωτικού προσωπικού τόσο του Πολεμικού Ναυτικού όσο και του Λιμενικού Σώματος.
Ιδρύθηκε το 1921 και αποτελεί ΝΠΔΔ.
Εποπτεύεται από το Υπουργείο Εθνικής Άμυνας (ΥΠΕΘΑ) μέσω του Γενικού Επιτελείου Ναυτικού (ΓΕΝ).
Το ΜΤΝ έχει διοικητική αυτοτέλεια, με δικό του προϋπολογισμό.
Βασικός νόμος που διέπει τον Οργανισμό αυτό είναι ο ΚΝ 5481 του 1931 όπως έχει συμπληρωθεί και τροποποιηθεί μεταγενέστερα.
Διοικείται από 7μελές Διοικητικό Συμβούλιο που ορίζεται από τον Υπουργό Εθνικής Άμυνας, κατόπιν πρότασης ΓΕΝ.
Τα γραφεία του ΜΤΝ στεγάζονται σήμερα σε ιδιόκτητο οίκημα στην Αθήνα (οδό Γλάδστωνος 1).
Κύρια αποστολή του Μ.Τ.Ν.
είναι αφενός μεν η εκμετάλλευση και η επαύξηση της πάσης φύσεως κινητής και ακίνητης περιουσίας του, εισπράττοντας παράλληλα όλα τα προβλεπόμενα από τη νομοθεσία έσοδά του, και αφετέρου η εντός των πλαισίων της βιωσιμότητάς του, παροχή στους δικαιούχους του καλύτερου δυνατού μερίσματος και λοιπών παροχών που δίδονται όπως π.χ. οικογενειακά βοηθήματα, δάνεια, ειδικά έξοδα περίθαλψης κ.λπ.
Μέτοχοι του Μ.Τ.Ν.
είναι όλοι οι μόνιμοι "εν ενεργεία" και "απόστρατοι" Αξιωματικοί, Ανθυπασπιστές, Υπαξιωματικοί του Π.Ν.
και Λ.Σ.
Επίσης και οι μόνιμοι πολιτικοί υπάλληλοι του Ταμείου, οι Λιμενοφύλακες, οι εθελοντές μακράς θητείας (ΕΜΘ) του Π.Ν.
και τέλος οι επαγγελματίες οπλίτες (Επ.Οπ).
Το σύνολο των μετόχων ανέρχεται στους 34000 περίπου.
