Καισαριανή
Η Καισαριανή είναι μια από τις ανατολικές συνοικίες της Αθήνας, βρίσκεται 3 χλμ.
ανατολικά του κέντρου των Αθηνών, σε 130 μέτρα υψόμετρο, στις ΒΔ πλαγιές του Υμηττού.
Συνορεύει βόρεια με τους Δήμους Ζωγράφου και Αθηναίων, νότια με το Δήμο Βύρωνος και Αθηναίων (Παγκράτι) και δυτικά πάλι με το Δήμο Αθηναίων.
Ανατολικά βρίσκεται το βουνό Υμηττός.
Η συνολική έκταση του Δήμου Καισαριανής, σήμερα, είναι 8.500 περίπου στρέμματα, από τα οποία τα 7.500 είναι ορεινή περιοχή και πράσινο και τα 1.000 κατοικημένοι και κοινόχρηστοι χώροι.
Η πραγματική κατοικήσιμη έκταση είναι 780 περίπου στρέμματα.
Η Καισαριανή έχει σχήμα τριγωνικό και καλή ρυμοτομία, με βάση την κεντρική λεωφόρο και τις άλλες οριζόντιες και κάθετες οδούς προς αυτή.
Ο πληθυσμός της σύμφωνα με την απογραφή του 2011, ήταν 26.458 άνθρωποι.
Ιστορία και Εθνική Αντίσταση
Η Καισαριανή κατοικήθηκε από τους πρόσφυγες που ήρθαν στην Ελλάδα μετά τον μικρασιατικό πόλεμο το 1922.
Οι περισσότεροι από αυτούς προέρχονταν από την Σμύρνη και τα γύρω χωριά όπως τα Βουρλά.
280px|thumb|right|Κρήνες Κουκλουτζά
Μια θλιβερή σελίδα της σύγχρονης ελληνικής ιστορίας γράφτηκε στο Σκοπευτήριο της Καισαριανής, που υπήρξε τόπος εκτελέσεων Ελλήνων κατά τη Γερμανική Κατοχή.
Την 1η Μαΐου του 1944, 200 Έλληνες αγωνιστές (200 της Καισαριανής) εκτελέστηκαν από τα στρατεύματα κατοχής, ως εκδίκηση για το θάνατο ενός Γερμανού στρατηγού, που έχασε τη ζωή του σε μάχη με τους αντάρτες, στους Μολάους Λακωνίας.
Στο σημείο έχει ανεγερθεί μνημείο.
Τη νύχτα της 16ης προς 17η Ιουνίου 1944, 10 άνδρες της ΕΠΟΝ και αντάρτες του ΕΛΑΣ έχασαν τη ζωή τους σε ενέδρα που τους είχαν στήσει οι κατακτητές, στο χώρο της Μονής Καισαριανής, εκεί που είχαν ταμπουρωθεί.
Το 1934, ήταν η χρονιά που η Καισαριανή αποσπάται από το Δήμο Αθηναίων και γίνεται αυτόνομος Δήμος Καισαριανής.
Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης του 2011 ουδεμία μεταβολή επήλθε στο Δήμο, σύμφωνα με το άρθρο 1,§ 5.1.Β αυτού.
Συγκοινωνία
thumb|280px|right|Παραδοσιακές κατοικίες
Το Νεκροταφείο του Δήμου Καισαριανής αποτελεί αφετηρία της γραμμής 224 (Καισαριανή-Ελ.Βενιζέλου)
η οποία τερματίζει στο Πολύγωνο.
Η γραμμή 224 περνά από την κεντρική λεωφόρο της Καισαριανής, Εθνικής Αντιστάσεως, με συχνότητα δρομολογίων περίπου 15-20 λεπτά.
Ο δήμος από το κέντρο είναι προσβάσιμος από την γραμμή αυτή (δια μέσω Βασ.Σοφίας-Σόλωνος),
καθώς και με την δημοτική συγκοινωνία από τον Σταθμό Μετρό Ευαγγελισμός.
Αθλητισμός
Ο Ποδοσφαιρικός Αθλητικός Όμιλος Πανιώνιος Καισαριανής είναι αθλητικός σύλλογος που ιδρύθηκε από πρόσφυγες το 1946.
280px|thumb|right|Άλσος γύρω από την Καισαριανή
Η ομάδα ποδοσφαίρου του Πανιωνίου Καισαριανής είναι το παλιότερο τμήμα του συλλόγου και υπάρχει από τα πρώτα μεταπολεμικά χρόνια.
Αγωνίζεται στο πρωτάθλημα της Ε.Π.Σ.
Αθηνών και έχει πάρει μέρος και στις τρεις κατηγορίες της ένωσης.
Ως έδρα χρησιμοποιεί το γήπεδο της Νήαρ Ηστ.
Τη δεκαετία 1960-70 αγωνιζόταν στην Α2 κατηγορία της ΕΠΣΑ.
Το 1967 εξαναγκάστηκε σε συγχώνευση με την ΑΕ Καισαριανής, από την οποία δημιουργήθηκε η ομάδα Αετός.
Μετά τη δικτατορία επανιδρύθηκε και από το 1980 εντάχθηκε ξανά στην ΕΠΣΑ, στη Γ΄ κατηγορία.
Αφού πέρασε ένα διάστημα κρίσης, επανήλθε πιο δυνατός και το 2005-06 έπαιζε στην Α΄ κατηγορία.
Στη συνέχεια υποβιβάστηκε κι αγωνίστηκε δύο σεζόν στη Β'.
Το 2008-09 αγωνίζεται στη Γ΄ κατηγορία της ΕΠΣΑ.
Ο σύλλογος στηρίζεται στα τμήματα υποδομής και στις ακαδημίες ποδοσφαίρου.
Ποδοσφαιριστές που αγωνίστηκαν κατά καιρούς στην ομάδα είναι οι: Αντώνης Φώσκολος (1994-97, στη συνέχεια έπαιξε στο Θρασύβουλο), Γιώργος Τσομπανάκης (έπαιξε και στον Εθνικό Αστέρα), Αντωνίου, Μορφωνιός, Παπουλίδης, Ασώματος, Αγριτέλης και Πρασσάς.
thumb|right|280px|Γυμναστήριο Near East στην Εθνικής Αντιστάσεως
Εκπαίδευση
Στην Καισαριανή υπάρχουν 7 σχολεία δημοτικής εκπαίδευσης.
Επίσης στην Καισαριανή έχουν έδρα 2 γυμνάσια, 2 ενιαία και 1 τεχνικο λύκειο,
Το 1ο δημοτικό σχολείο Καισαριανής χτίστηκε το 1930 και ήταν δωρεά της Έλενας Βενιζέλου, γυναίκα του τότε Πρωθυπουργού της Ελλάδας Ελευθέριου Βενιζέλου
