Α.Ε. Έξω Παναγίτσας
Η Αθλητική Ένωση Έξω Παναγίτσας είναι ελληνικό αθλητικό σωματείο που δραστηριοποιείται στην πόλη της Χαλκίδας, στο Νομό Εύβοιας, όπου και βρίσκεται η έδρα του, το Κλειστό Γυμναστήριο "Χαλκιά - Αναστασιάδη".
Επίσημο έτος ίδρυσής του είναι το 2002 και χρώματα του το μαύρο και το λευκό.
Ο σύλλογος διατηρεί τμήματα καλαθοσφαίρισης για αθλητές και αθλήτριες όλων των ηλικιών.
Τμήμα ανδρικής καλαθοσφαίρισης
Το τμήμα ανδρικής καλαθοσφαίρισης του συλλόγου κέρδισε για πρώτη φορά στην ιστορία του το δικαίωμα ανόδου στη Γ' Εθνική Κατηγορία κατά την αγωνιστική περίοδο 2008-09, οπότε και κατέκτησε την 1η θέση του Πρωταθλήματος της Α' Κατηγορίας Ανδρών της Ε.Σ.ΚΑ.Σ.Ε.
Προπονητής της ομάδας ήταν ο Βασίλης Μπρατσιάκος.
Κατά την περίοδο 2009-10, στα πλαίσια της Γ' Εθνικής, η ομάδα αγωνίστηκε στον 2ο Όμιλο Νότου, καταλαμβάνοντας την 7η θέση στην τελική βαθμολογική κατάταξη.
Την επόμενη χρονιά, 2010-11, με προπονητή το Γιάννη Τσαούση, κατέλαβε την 9η θέση της τελικής βαθμολογίας και κατά συνέπεια υποβιβάστηκε στο τοπικό της πρωτάθλημα.
Εκεί παρέμεινε μόλις για μια περίοδο, εφόσον κατέλαβε την κορυφή του τελικού βαθμολογικού πίνακα, ολοκληρώνοντας τις αγωνιστικές της υποχρεώσεις για το 2011-12 αήττητη.
Ωστόσο η ευβοιώτικη ομάδα γνώρισε άμεσα τον υποβιβασμό από τη Γ' Εθνική στο οικείο της τοπικό πρωτάθλημα από τη στιγμή που τερμάτισε στη 10η θέση του βαθμολογικού πίνακα της περιόδου 2012-13.
Κατά την τρέχουσα αγωνιστική περίοδο, 2013-14, η Α.Ε.
Έξω Παναγίτσας διαγωνίστηκε στο Πρωτάθλημα της Α' Κατηγορίας Ανδρών που διοργάνωσε η Ένωση Σωματείων Καλαθόσφαιρας Ανατολικής Στερεάς και Εύβοιας.
Έχοντας συγκεντρώσει 2 νίκες και 16 ήττες, κατέλαβε τη 10η και τελευταία θέση της τελικής βαθμολογίας και κατά συνέπεια υποβιβάστηκε εκ νέου.
Έδρα του συλλόγου είναι το Κλειστό Γυμναστήριο "Χαλκιά - Αναστασιάδη".
Τόσο το τμήμα εφήβων όσο και το τμήμα παίδων της Α.Ε.
Έξω Παναγίτσας κατέκτησε το Πρωτάθλημα της Ε.Σ.Κ.Α.Σ.Ε.
για την αγωνιστική περίοδο 2013-14.
Τμήμα γυναικείας καλαθοσφαίρισης
Το τμήμα γυναικείας καλαθοσφαίρισης του συλλόγου κέρδισε για πρώτη φορά στην ιστορία του το δικαίωμα ανόδου στην Α2 Εθνική Κατηγορία κατά την αγωνιστική περίοδο 2005-06, οπότε και κατέκτησε την 1η θέση του Πρωταθλήματος της Α' Κατηγορίας Γυναικών της Ε.Σ.ΚΑ.Σ.Ε.
Ωστόσο δεν πέρασε από τους αγώνες μπαράζ ανάμεσα στους πρωταθλητές των Ενώσεων της ελληνικής επικράτειας, με αποτέλεσμα να παραμείνει στο τοπικό πρωτάθλημα.
Δύο χρόνια αργότερα, την περίοδο 2007-08, αναδείχθηκε εκ νέου Πρωταθλήτρια ομάδα της Ε.Σ.ΚΑ.Σ.Ε., πετυχαίνοντας αυτή τη φορά την άνοδο.
Κατά την περίοδο 2008-09, στα πλαίσια της Α2 Εθνικής, η ομάδα αγωνίστηκε στον Όμιλο Νότου, καταλαμβάνοντας την 11η θέση στην τελική βαθμολογική κατάταξη.
Στα πλαίσια του θεσμού του Κυπέλλου Ελλάδος Γυναικών ο σύλλογος αποκλείστηκε κατά την πρώτη φάση του θεσμού, γνωρίζοντας την ήττα με 60-45 από την Α.Ε.
Π.Α.Π.
Ο σύλλογος αγωνίστηκε, ωστόσο, για μία ακόμη περίοδο στην Α2 Εθνική, το 2009-10, ολοκληρώνοντας τις αγωνιστικές του υποχρεώσεις στη 13η θέση και κατά συνέπεια υποβιβάστηκε στο τοπικό του πρωτάθλημα.
Σε ό,τι αφορά το Κύπελλο Ελλάδος, αποκλείστηκε κατά την πρώτη φάση, όπου ηττήθηκε με σκορ 45-89 από τον Πρωτέα Βούλας.
Κατά τις αγωνιστικές περιόδους 2010-11 και 2011-12 η ομάδα συμμετείχε στο Πρωτάθλημα της Α' Κατηγορίας Γυναικών της Ε.Σ.ΚΑ.Σ.Ε.
χωρίς, ωστόσο, να επιτύχει την άνοδο στις εθνικές κατηγορίες.
Κατά την τρέχουσα αγωνιστική περίοδο, 2012-13, η Α.Ε.
Έξω Παναγίτσας λαμβάνει μέρος στο Πρωτάθλημα της Α' Κατηγορίας Γυναικών της Ε.Σ.ΚΑ.Σ.Ε.
Έδρα του συλλόγου είναι το Κλειστό Γυμναστήριο "Χαλκιά - Αναστασιάδη".
