Αντιστράτηγος
Ο Αντιστράτηγος (Αντγος) είναι ο δεύτερος υψηλότερος βαθμός που συναντάται στον Ελληνικό Στρατό Ξηράς, κατώτερος μόνο του Στρατηγού, ενώ είναι ο αμέσως ανώτερος του Υποστράτηγου.
Στους αγγλόφωνους στρατούς ο αντίστοιχος βαθμός καλείται Lieutenant General.
Ο όρος προέρχεται από τους αρχαίους συγγραφείς, που τον χρησιμοποιούσαν για να αποδώσουν στα ελληνικά τον ρωμαϊκό τίτλο του προπραίτωρα (propraetor).
left|93px|thumb|Το διακριτικό του Αντιστράτηγου
Στον Ελληνικό Στρατό, Αντιστράτηγοι είναι ο Αρχηγός του Γενικού Επιτελείου Στρατού καθώς και οι αρχηγοί μεγάλων στρατιωτικών σχηματισμών (Σώματα Στρατού, ΑΣΔΕΝ κλπ.).
Είναι επίσης ο ανώτατος βαθμός στην Ελληνική Αστυνομία και στο Πυροσβεστικό Σώμα.
Επί του παρόντος, Αρχηγός της ΕΛΑΣ διατελεί ο Αντιστράτηγος Νικόλαος Παπαγιαννόπουλος και Αρχηγός του ΠΣ ο Αντιστράτηγος Σωτήριος Γεωργακόπουλος.
Οι αντίστοιχοι βαθμοί στο Πολεμικό Ναυτικό είναι ο Αντιναύαρχος και στην Πολεμική Αεροπορία ο Αντιπτέραρχος.
Διακριτικό
Το διακριτικό της στολής του Αντιστράτηγου στον Ελληνικό Στρατό είναι η χρυσή φλογοφόρος ροιά (= φλογοφόρος σφαίρα), σπαθί - σκυτάλη χιαστί και τρία αστέρια (σε σχήμα τριγωνικό), σε κάθετη διάταξη (σε κάθε επωμίδα).
Το υπηρεσιακό αυτοκίνητό του φέρει τρία αστέρια σε κόκκινο πλαίσιο.
Προσφωνείται Στρατηγός.
