Τζορτζ Λούκας
Ο Τζορτζ Λούκας (Αγγλικά: George Walton Lucas) είναι ένας υποψήφιος για Όσκαρ Αμερικανός σκηνοθέτης, σεναριογράφος, παραγωγός κινηματογραφικών ταινιών και ιδρυτής/πρόεδρος της εταιρείας Lucasfilm.
Έχει γίνει γνωστός από τη δημιουργία των πολύ επιτυχημένων ταινιών Star Wars και του Indiana Jones.
Σήμερα ο Τζορτζ Λούκας είναι ένας από τους πιο επιτυχημένους οικονομικά παραγωγός και σκηνοθέτης περιουσία που φτάνει τα 3 δισεκατομμύρια δολάρια.
Βιογραφικά Στοιχεία
Ο Λούκας γεννήθηκε το 1944, στο Μοντέστο της Καλιφόρνια.
Στην ηλικία των 19 ετών παρακολούθησε μαθήματα σκηνοθεσίας στο Πανεπιστήμιο της Νότιας Καλιφόρνια, όπου και έγινε πολύ καλός φίλος με τον συμφοιτητή του Στίβεν Σπίλμπεργκ.
Κατά την πρακτική του άσκηση στην εταιρεία Warner Brothers γνώρισε τον Φράνσις Φορντ Κόπολα όπου και το 1969 δημιούργησαν την εταιρία παραγωγής American Zoetrope.
Η πρώτη του ταινία ήταν το "THX 1138", ταινία που βασιζόταν σε ένα κολεγιακό φιλμ του Λούκας και ύστερα από την χρηματοδότηση της από τον Κόπολα.
Η ταινία όμως δεν γνώρισε καμία επιτυχία ενώ δεν βγήκε ούτε στους κινηματογράφους.
Η επόμενη ταινία ήταν το "American Graffiti" με πρωταγωνιστή τον πρωτάρη τότε Χάρισον Φορντ το 1973.
Η ταινία, σε αντίθεση με την προηγούμενη, έκανε τεράστια επιτυχία καθώς εκτός ότι τον έκανε πλούσιο του χάρισε και δύο υποψηφιότητες για Όσκαρ, καλύτερης σκηνοθεσίας και πρωτότυπου σεναρίου.
Μετά από αυτό ήρθε το 1977 το Star Wars, ταινία που εντυπωσίασε με τα εφέ της κοινό και κριτικούς.
Το "Star Wars" κέρδισε 6 από τα 10 Όσκαρ που ήταν υποψήφιο και βλέποντας την επιτυχία του ο Λούκας αποφάσισε να γυρίσει 2 ακόμα ταινίες Star Wars αλλά αυτή τη φορά δεν θα ήταν σκηνοθέτης αλλά παραγωγός των ταινιών.
Στην συνέχεια ήρθε το Indiana Jones με πρωταγωνιστή τον Χάρισον Φορντ το οποίο και έκανε και αυτό μεγάλη επιτυχία οδηγώντας τον να γυρίσει τα επόμενα χρόνια ακόμα τρεις ταινίες με το ίδιο θέμα.
Ύστερα άλλη μια τριλογία γύρισε, πρίκουελ των ταινιών "Star Wars ¨ χωρίς όμως να έχει την ίδια επιτυχία.
Επιχειρηματική Δραστηριότητα
Ο Τζορτζ Λούκας θεωρείται από μερικούς περισσότερο επιχειρηματίας παρά κινηματογραφιστής.
Δημιούργησε το 1969 την εταιρία παραγωγής American Zoetrope μαζί με τον Φράνσις Φορντ Κόπολα αλλά δυο χρόνια μετά έλυσαν την συνεργασία.
Την ίδια χρονιά το 1971 έφτιαξε την εταιρεία ειδικών εφέ και ανιμέισον Lucasfilm με την οποία και γύρισε όλα τα Ιντιάννα Τζόουνς και Σταρ Γουορς.
Στην συνέχεια το 1975 έφτιαξε τις εταιρείες ήχου Industrial Light & Magic (ILM) και ψηφιακών εφέ Skywalker Sound όπου και άνηκαν στην Lucasfilm.
Στην συνέχεια δημιούργησε την εταιρεία Pixar Animation Studios την οποία και πούλησε στον Στηβ Τζομπς δέκα χρόνια μετά.
Φιλμογραφία
