Ρικ Ρίορνταν
Ο Ρίτσαρντ Ρούσελ "Ρικ" Ριόρνταν (γεννήθηκε στις 5 Ιουνίου 1964) είναι ο Αμερικανός συγγραφέας της best-seller σειράς βιβλίων Ο Πέρσι Τζάκσον και οι Ολύμπιοι, ενώ best-seller έχει γίνει και η σειρά βιβλίων Τα 39 Στοιχεία, της οποίας ήταν ο εμπνευστής και έγραψε το πρώτο από τα δέκα βιβλία, τον Λαβύρινθο των Σκελετών, καθώς και η τριλογία Τα Χρονικά των Κέιν, η οποία ασχολείται κυρίως με την Αιγυπτιακή μυθολογία.
Επίσης, σχεδιάζει να γράψει μια σειρά βασισμένη στην Σκανδιναβική μυθολογία.
Βιογραφία και καριέρα
Ο Ριόρνταν γεννήθηκε και μεγάλωσε στο Σαν Αντόνιο, στο Τέξας, και αποφοίτησε από το Πανεπιστήμιο του Τέξας.
Δίδασκε Αγγλικά και Κοινωνικές Επιστήμες για οκτώ χρόνια στο Σαν Φρανσίσκο.
Ο Ριόρνταν έχει γράψει διάφορες επιτυχημένες σειρές βιβλίων.
Η πολυβραβευμένη σειρά μυστηρίου Tres Navarre για ενήλικες ακολουθεί τις ταχύρυθμες περιπέτειες ενός πολυμαθούς Τεξανού ιδιωτικού ντετέκτιβ.
Το έργο του Ο Πέρσι Τζάκσον και οι Ολύμπιοι αφορά έναν δωδεκάχρονο ο οποίος ανακαλύπτει πως είναι ο γιος ενός αρχαίου Έλληνα θεού, του Ποσειδώνα.
Η Twentieth Century Fox αγόρασε τα δικαιώματα της ταινίας και κυκλοφόρησε μια ταινία μεγάλου μήκους στις 12 Φεβρουαρίου του 2010.
Ακολουθώντας την επιτυχία του Πέρσι Τζάκσον, ο Ρικ Ριόρνταν εξέδωσε Τα Χρονικά των Κέιν, τα οποία αναπαριστούν ένα σύγχρονο Αιγυπτιακό πάνθεο και τις περιπέτειες των δύο νεαρών αδερφών που πρωταγωνιστούν.
Το πρώτο βιβλίο, Η Κόκκινη Πυραμίδα, κυκλοφόρησε στις 4 Μαΐου του 2010 και στην Ελλάδα τον Απρίλιο του 2013: το σίκουελ, Ο Πύρινος Θρόνος, κυκλοφόρησε στις 3 Μαΐου του 2011 και στην Ελλάδα τον Οκτώβριο του 2013.
Το τρίτο και τελευταίο βιβλίο της σειράς, Η Σκιά του Ερπετού, κυκλοφόρησε την 1 Μαΐου του 2012 και στην Ελλάδα τον Φεβρουάριο του 2014.
Ο Ριόρνταν επίσης έγραψε μια σειρά η οποία αποτελεί συνέχεια της σειράς Ο Πέρσι Τζάκσον και οι Ολύμπιοι, την The Heroes of Olympus, η οποία ωστόσο είναι άγνωστο αν πρόκειται να μεταφερθεί στα ελληνικά.
Το πρώτο βιβλίο, The Lost Hero, κυκλοφόρησε στις Η.Π.Α.
στις 12 Οκτωβρίου του 2010: το σίκουελ, The Son of Neptune, κυκλοφόρησε στις 4 Οκτωβρίου του 2011, το τρίτο βιβλίο, The Mark of Athena, στις 2 Οκτωβρίου του 2012, το τέταρτο, The House of Hades, στις 8 Οκτωβρίου του 2013, και το πέμπτο βιβλίο, The Blood of Olympus, θα κυκλοφορήσει το Φθινόπωρο του 2014.
Ο Ριόρνταν έγραψε τις δύο σειρές ταυτόχρονα: ενώ ολοκλήρωσε Τα Χρονικά των Κέιν, μια τριλογία, συνέχισε να γράφει το The Heroes of Olympus, μία πενταλόγια.
Ο Ριόρνταν επίσης συνέβαλλε στη συγγραφή της παιδικής σειράς βιβλίων Τα 39 Στοιχεία: ήταν ο εμπνευστής της σειράς και επίσης έγραψε κάποια από τα βιβλία της, συμπεριλαμβάνοντας το Ο Λαβύρινθος των Σκελετών, το πρώτο βιβλίο της σειράς, το οποίο ήταν στην κορυφή της λίστας best-seller των New York Times στις 28 Σεπτεμβρίου του 2008.
Ο Ριόρνταν σχεδιάζει να δημοσιεύσει άλλη μια σειρά βασισμένη στη Σκανδιναβική μυθολογία το 2015.
Ο Ρικ Ριόρνταν ζει στη Βοστόνη, στη Μασαχουσέτη με τη σύζυγο του Μπέκι και τους δύο τους γιους, Πάτρικ και Χάλεϊ.
Έργα του
Βραβεία
