Eusko Abendaren Ereserkia
O Eusko Abendaren Ereserkia ("Εθνικός ύμνος του έθνους των Βάσκων") είναι ο επίσημος εθνικός ύμνος της Χώρας των Βάσκων.
Η αυθεντική προφορά της λέξης Eusko του τίτλου, είναι Euzko.
Ο ύμνος τραγουδιέται στο πρότυπο μιας παραδοσιακής Βασκικής μελωδίας.
Οι στίχοι γράφτηκαν από τον θεμελιωτή του Βασκικού εθνικισμού, Σαμπίνο Αράνα.
Έτσι ο ύμνος χρησιμοποιήθηκε από το κόμμα του Αράνα, PNV(Partido Nacionalista Vasco, Βασκικό Εθνικιστικό Κόμμα), έως την επίσημη καθιέρωση του ύμνου από την πρώτη Βασκική κυβέρνηση το 1930.
Κατά την επαναδιακήρυξη του ύμνου από τη Βασκική κυβέρνηση στις 14 Απριλίου 1983, υπήρξαν πολλές αντιδράσεις από διάφορα κόμματα που υποστήριζαν πως ο ύμνος αντιπροσώπευε περισσότερο το PNV παρά το σύνολο των Βάσκων.
Έτσι, μόνο η μουσική του ύμνου αναγνωρίστηκε επισήμως, καθώς κρίθηκε πως το κείμενο του Αράνα ήταν ιδιαίτερα θρησκευτικό και ταυτιζόταν πολύ με το κόμμα του.
Αξιοπρόσεκτο είναι το ότι, οι τρεις λέξεις του τίτλου του ύμνου είναι νεολογισμοί.
Ο Σαμπίνο Αράνα εισήγαγε αρκετούς νεολογισμούς στη Βασκική γλώσσα.
Δύο ακόμη τραγούδια, θεωρούνται ως εθνικοί ύμνοι, χωρίς επίσημη αναγνώριση.
Το Eusko Gudariak (Οι Βάσκοι Μαχητές), ήταν το τραγούδι των Βάσκων στρατιωτών κατά τον Ισπανικό Εμφύλιο Πόλεμο, και είναι πολύ διάσημο στους κύκλους των αριστερο-εθνικιστών (ezker abertzaleak) και της ΕΤΑ.
Επίσης γνωστό είναι και το τραγούδι Gernikako arbola (Δέντρο της Γκουέρνικα), οι στίχοι του οποίου γράφτηκαν από τον Χοσέ Μαρία Ιπαραγκουάρε.
Εξωτερικές συνδέσεις
