Κλαούντιο Μαρκίζιο
Ο Κλάουντιο Μαρκίζιο (ιταλική προφορά ΔΦΑ: [ˈklaudjo marˈkizjo]) είναι διεθνής Ιταλός ποδοσφαιριστής που αγωνίζεται στο χώρο της μεσαίας γραμμής και ανήκει στο δυναμικό της Γιουβέντους.
Γεννήθηκε στις 19 Ιανουαρίου του 1986 στην κωμόπολη Κιέρι της επαρχίας του Τορίνο είναι δεξιοπόδαρος και έχει ύψος 180 εκατοστά.
Προέρχεται από οικογένεια οπαδών της Γιουβέντους ενώ ο ίδιος έχει διατελέσει κατά την παιδική του ηλικία μπολ μπόι στο Στάδιο Ντέλε Άλπι.
Καριέρα
Ξεκίνησε το ποδόσφαιρο σε μικρή ηλικία από τα τμήματα υποδομής της Γιουβέντους και την αγωνιστική περίοδο 2005/06, προωθήθηκε στην επαγγελματική ομάδα χωρίς όμως να πάρει χρόνο συμμετοχής από τον Φάμπιο Καπέλλο παρά το γεγονός ότι βρέθηκε αρκετές φορές στην αποστολή της ομάδας.
Την περίοδο 2006/07 είχε 25 συμμετοχές με την Μεγάλη Κυρία στην Serie B ενώ την επόμενη σεζόν αγωνίστηκε με τη μορφή δανεισμού σε 26 αγώνες στη Σέριε Α με την Έμπολι ΦΚ.
Με την επιστροφή του στην ομάδα του Τορίνο κατάφερε να καθιερωθεί ενώ από πολλούς παρομοιάζεται με τον παλαίμαχο Ιταλό ποδοσφαιριστή Μάρκο Ταρντέλλι.
Τον Οκτώβριο του 2009 ταλαιπωρήθηκε από έναν τραυματισμό που τον άφησε σχεδόν δύο μήνες εκτός δράσης αλλά παρά την φετινή κάκιστη χρονιά της Γιουβέντους που την βρήκε να τερματίζει στην 7η θέση του ιταλικού πρωταθλήματος κατάφερε να αποσπάσει θετικές κριτικές.
Ο Μαρκίζιο είναι από το 2009 διεθνής με την Εθνική Ιταλίας μετρώντας 27 συμμετοχές και ένα γκολ, ενώ ήταν μέλος της αποστολής που συμμετέχει στο Μουντιάλ στη Νότια Αφρική και στο Euro 2012 που διεξήχθη στα γήπεδα της Πολωνίας και της Ουκρανίας.
To 2008 συμμετείχε στους Ολυμπιακούς Αγώνες του Πεκίνου.
Στατιστικά
Πηγές
