Κοινότητα Πολυδενδρίου
Η Κοινότητα Πολυδενδρίου ήταν κοινότητα της ανατολικής Αττικής η οποία λειτούργησε στο διάστημα 1929-2010 οπότε και καταργήθηκε με την εφαρμογή του προγράμματος Καλλικράτης.
Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Αφιδνών και Μαλακάσας.
Αποτελούταν από ένα κοινοτικό διαμέρισμα, καταλάμβανε έκταση 13,8 τ.χλμ.
και ο πληθυσμός της σύμφωνα με την απογραφή του 2001 ήταν 1.377 κάτοικοι.
Έδρα της κοινότητας ήταν το Πολυδένδρι.
Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός με βάση την απογραφή του 2001):
:* το Πολυδένδρι [ 1.179 ]
:* ο Άγιος Γεώργιος [ 60 ]
:* οι Ηρακλειδείς [ 98 ]
:* οι Ταξιάρχες [ 101 ]
Ιστορική εξέλιξη της Κοινότητας
Η κοινότητα Πολυδενδρίου συστάθηκε το 1929 όταν και αποσπάστηκε από την κοινότητα Καπανδριτίου στο οποίο ανήκε μέχρι τότε.
Αρχικά η κοινότητα αποτελούταν μόνο από τον οικισμό Πολυδένδρι αλλά τα επόμενα χρόνια αναγνωρίστηκαν στα όρια της κοινότητας οι οικισμοί Άγιος Γεώργιος, Ηρακλειδείς και Ταξιάρχες.
Η κοινότητα στην συνέχεια διατηρήθηκε με την διοικητική διαίρεση του 1997 και καταργήθηκε με την εφαρμογή του σχεδίου Καλλικράτης την 1η Ιανουαρίου του 2010 οπότε εντάχθηκε στον νέο δήμο Ωρωπού.
