Χρυσηίδα (δορυφόρος)
Η Χρυσηίδα (αγγλικά: Cressida) είναι ένας από τους 27 δορυφόρους του πλανήτη Ουρανού.
Πήρε το όνομά του από την Χρυσηίδα, η οποία ήταν η κόρη του Κάλχα στο έργο του Σαίξπηρ "Τρωίλος και Χρυσηίδα" . Η άλλη του σημερινή ονομασία είναι Ουρανός IX (Uranus IX, δηλαδή ο ένατος από τους δορυφόρους του Ουρανού που έχει ονομαστεί).
Η αρχική προσωρινή ονομασία που του είχε δοθεί ήταν S/1986 U 3 . Ανακαλύφθηκε από φωτογραφίες που λήφθηκαν από το Βόγιατζερ 2 και στις οποίες η Χρυσηίδα εμφανίζεται ως ένα επιμηκυσμένο σώμα με το χρώμα της επιφάνειά της να είναι γκρι.
Η Χρυσηίδα μπορεί να συγκρουστεί με την Δεισδαιμόνα, μέσα στα επόμενα 100 εκατομμύρια χρόνια.
