Αστέρι Αχαΐας
Το Αστέρι είναι χωριό της πρώην επαρχίας Πατρών του Νομού Αχαΐας.
Σήμερα αποτελεί οικισμό του δημοτικού διαμερίσματος Κριθαρακίων του Δήμου Φαρρών με 92 κατοίκους .
Βρίσκεται χτισμένο στη κοιλάδα που σχηματίζει ο ποταμός Πείρος, όπου λέγεται "Αστερόκαμπος".
Σήμερα δίπλα στο χωριό κατασκευάζεται το Φράγμα Πείρου - Παραπείρου, γνωστό και σαν Φράγμα Αστερίου . Συνορεύει με τα χωριά Τόσκες, Κριθαράκια, Χαϊκάλι, Φαρραί, Δαφνούλα και Σταροχώρι.
Ιστορία
Το Αστέρι άγνωστο πότε οικίστηκε πρώτη φορά.
Αναφέρεται σε Ενετικό έγγραφο χωριών το 1697 και το 1700 όπου είχε 5 κάτοικους . Το 1828 είχε 7 οικογένειες, 153 το 1851, ενώ επί Καποδίστρια σε απογραφή αναφέρεται, άγνωστο πως, ως ακατοίκητο . Το 1891 αναφέρεται ότι είχε 8 κατοίκους . Η ονομασία προέρχεται από τους πρώτους οικιστές του οικογένεια με το όνομα Αστερή .
Μετά την επανάσταση του 1821 στην ευρύτερη περιοχή της κοιλάδας του ποταμού Πείρου κατέβαιναν ποιμένες τον χειμώνα από του Μοίρα.
Στο Αστέρι αναφέρεται ότι είχαν βοσκότοπους, μεγάλη έκταση, η οικογένεια Νικολακόπουλου από τα γειτονικά Μοιραίικα με καταγωγή από του Μοίρα .
Το 1912 (ΦΕΚ 256Α - 28/08/1912) αποτέλεσε οικισμό της Κοινότητας Λαλουσίου που αργότερα μετονομάστηκε σε κοινότητα Σταροχωρίου . Το 1946 (ΦΕΚ 290Α - 26/09/1946) αποσπάται από την κοινότητα Σταροχωρίου στην κοινότητα Κριθαρακίων έως το 1997 που αποτέλεσε οικισμό του κοινοτικού διαμερίσματος Κριθαρακίων του Δήμου Φαρρών .
Σύμφωνα με ένα δημοτικό τραγούδι στο Αστέρι ο Γιαννιάς στάθηκε έφιππος και αποχαιρέτησε φίλους και γνωστούς, προαισθανόμενος το τέλος του, πηγαίνοντας στην Πάτρα όπου μετά λίγες μέρες δολοφονήθηκε από τους Οθωμανούς .
