Μπόμπι Ρόμπσον
Ο Σερ Μπόμπυ Ρόμπσον (Sir Robert William Robson, γενν.
18 Φεβρουαρίου 1933 - θαν.
31 Ιουλίου 2009) ήταν Άγγλος πρώην ποδοσφαιριστής και προπονητής σε πολλές ευρωπαϊκές ποδοσφαιρικές ομάδες αλλά και στην εθνική ομάδα της Αγγλίας.
Ποδοσφαιρική καριέρα
Η επαγγελματική του καριέρα, κατά την οποία διακρίθηκε στη θέση του περιφερειακού επιθετικού, διήρκεσε σχεδόν είκοσι χρόνια, στα οποία έπαιξε μόνο σε τρεις ομάδες: την Φούλαμ, την Γουέστ Μπρόμιτς Άλμπιον και τους Βανκούβερ Ρόαγιαλς.
Έκανε και είκοσι εμφανίσεις με την Εθνική Αγγλίας, πετυχαίνοντας τέσσερα γκολ.
Προπονητική καριέρα
Ωστόσο ήταν περισσότερο γνωστός για την επιτυχία του ως προπονητής και μάνατζερ διάφορων ομάδων στην Αγγλία και το εξωτερικό.
Οι ομάδες που υποστήριξε κέρδισαν πρωταθλήματα και διακρίσεις στην Ολλανδία, την Πορτογαλία, την Αγγλία και την Ισπανία.
Υπό την καθοδήγησή του επίσης η Εθνική Αγγλίας έφτασε στα ημιτελικά του Μουντιάλ του 1990.
Διατέλεσε και σύμβουλος στην Εθνική Ιρλανδίας.
Στέφθηκε Ιππότης το 2002 και ήταν επίτιμος πρόεδρος της Ίπσουιτς Τάουν.
Από το 1991 έπασχε από καρκίνο.
Απεβίωσε στις 31 Ιουλίου του 2009 σε ηλικία 76 ετών.
Πηγές
