Κίτρινα Ποδήλατα
Τα Κίτρινα Ποδήλατα είναι ελληνικό μουσικό συγκρότημα.
Οι Γιώργος και Αλέξανδρος Παντελιάς είναι οι εμπνευστές, δημιουργοί και τα μοναδικά μέλη του μουσικού συγκροτήματος, που σχηματίστηκε και υπάρχει στη δισκογραφία από το Νοέμβριο του 2000.
Το 2004 στα Μουσικά Βραβεία Αρίων βραβεύτηκαν ως το καλύτερο έντεχνο συγκρότημα.
Δισκογραφικά έχουν συνεργαστεί με τους Γεράσιμο Ανδρεάτο, Ορφέα Περίδη, Γλυκερία, Λαυρέντη Μαχαιρίτσα, Τάνια Τσανακλίδου, Δέσποινα Ολυμπίου ενώ επί σκηνής έχουν συμπράξει με τους Γιάννη Κότσιρα, Ορφέα Περίδη, Λαυρέντη Μαχαιρίτσα, Διονύση Τσακνή, Φίλιππο Πλιάτσικα, Βασίλη Καζούλη, Νίκο Ζιώγαλα, Δέσποινα Ολυμπίου, Χρυσώ Σταματοπούλου, Δημήτρη Σταρόβα, Όναρ και Βασίλη Παπακωνσταντίνου.
Δισκογραφία
Ζωντανές Εμφανίσεις
Τα Κίτρινα Ποδήλατα στην Αθήνα έχουν εμφανιστεί σε χώρους όπως Rodeo (2000), House Of Art (2001), Στον αέρα (2001, 2004), Καφεθέατρο (2002), Σταυρός του Νότου (2002), θέατρο μουσικής Μετρό (2002, 2003, 2005, 2006), Όνομα του Ρόδου (2004), μουσική σκηνή X-edra (2006), Ζυγός (2006) είτε σε προσωπικές τους παραστάσεις είτε στα πλαίσια συνεργασιών επί σκηνής με τους καλλιτέχνες που προαναφέρθηκαν.
Τις περισσότερες πόλεις εκτός Αθηνών καθώς και πολλά νησιά τα Κίτρινα Ποδήλατα έχουν επισκεφτεί είτε σε χειμερινές (15-20 εμφανίσεις) είτε σε καλοκαιρινές (25-35 εμφανίσεις) περιοδείες, οι οποίες γίνονται ανελλιπώς από το 2002 ως και το 2006, ενώ πολλές είναι και οι εμφανίσεις που έχουν πραγματοποιήσει στην Κύπρο στο ίδιο χρονικό διάστημα.
Εξωτερικές Πηγές
