Κώστας Κατσουράνης
Ο Κώστας Κατσουράνης (γεννήθηκε στις 21 Ιουνίου 1979 στη Χαλανδρίτσα Αχαΐας) είναι Έλληνας διεθνής ποδοσφαιριστής, ο οποίος αγωνίζεται στον Ατρόμητο Αθηνών.
Θεωρείται ως ένας από τους καλύτερους Έλληνες ποδοσφαιριστές της γενιάς του, όπως και όλοι όσοι συμμετείχαν στην κατάκτηση του Euro 2004.
Καριέρα
Ξεκίνησε από το τοπικό πρωτάθλημα της Ε.Π.Σ.
Αχαΐας με τη Δόξα Χαλανδρίτσας στην Α΄ κατηγορία.
Σε ηλικία 17 χρονών πήγε στην Παναχαϊκή και αγωνίστηκε στο πρωτάθλημα Α' εθνικής 1996-1997.
Την περίοδο 2002-03 πήρε μεταγραφή για την Α.Ε.Κ.
κι ενώ στο τέλος του συμβολαίου του με την Παναχαϊκή, είχε διαπραγματευτεί με τον Παναθηναϊκό, χωρίς όμως επιτυχία.
Ακολούθησαν συζητήσεις με τον Ολυμπιακό, οι οποίες επίσης δεν οδήγησαν πουθενά και τελικά κατέληξε στην Α.Ε.Κ., υπογράφοντας συμβόλαιο τριών ετών.
thumb|left|200px|Ο Κατσουράνης το 2013 στον Π.Α.Ο.Κ.
Στους "κιτρινόμαυρους" ο Κατσουράνης έγινε αμέσως αναπόσπαστο τμήμα της ομάδας.
Η περίοδος 2004-2005 ήταν η πιο σημαντική στην καριέρα του στην Α.Ε.Κ.
καθώς με τα 12 τέρματα που σημείωσε, την οδήγησε σε μια σκληρή μάχη για τον τίτλο, τερματίζοντας τελικά στην τρίτη θέση.
Την εποχή εκείνη η Βέρντερ Βρέμης εξέφρασε ισχυρό ενδιαφέρον για τον Έλληνα αμυντικό, αλλά ο Κατσουράνης μαζί με τον τότε πρόεδρο Ντέμη Νικολαΐδη αποφάσισε να απορρίψει την προσφορά.
Το 2005-2006 οδήγησε την Α.Ε.Κ.
στη δεύτερη θέση για το πρωτάθλημα και στην έξοδο στο Champions League.
Τελικά, το καλοκαίρι του 2007 αποχώρησε από την Α.Ε.Κ.
και ακολούθησε τον Φερνάντο Σάντος στην Μπενφίκα, έναντι αμοιβής 3,8 εκατομμυρίων ευρώ, όπου και παρέμεινε τρία χρόνια.
Τον Ιούνιο του 2009 επανήλθε στην Ελλάδα εντασσόμενος στο δυναμικό του Παναθηναϊκού, με τον οποίο στην πρώτη του χρονιά κατέκτησε το νταμπλ.
Στις 3 Οκτωβρίου 2012 λύθηκε το συμβόλαιο του με τον Παναθηναϊκό και τον Ιανουάριο του 2013 συμφώνησε να συνεχίσει την καριέρα του στον Π.Α.Ο.Κ., όπου παρέμεινε 1,5 χρόνο έχοντας συνολικά 48 συμμετοχές και 6 τέρματα στο πρωτάθλημα.
Την 1η Οκτωβρίου 2014 ανακοινώθηκε η απόκτησή του από την ινδική Πούνε Σίτι, όντας ο δεύτερος Έλληνας ποδοσφαιριστής που αγωνίστηκε στο πρωτάθλημα της ασιατικής χώρας, έπειτα από τον Αλέξανδρο Τζόρβα.
Στις 26 Δεκεμβρίου 2014 ανακοινώθηκε η συμφωνία του με τον Ατρόμητο Αθηνών, στον οποίο υπέγραψε συμβόλαιο εξάμηνης διάρκειας.
Ο Κατσουράνης ήταν ένας από τους βασικούς πρωταγωνιστές στον θρίαμβο της Ελλάδας στο Ευρωπαϊκό Πρωτάθλημα του 2004, συμμετέχοντας και στους έξι αγώνες που έδωσε η ελληνική ομάδα.
Εν συνεχεία πήρε μέρος στους προκριματικούς του Μουντιάλ 2006, κατά τους οποίους σημείωσε το πρώτο του τέρμα, στον αγώνα εναντίον του Καζακστάν.
Έχει λάβει επίσης μέρος στο Κύπελλο Συνομοσπονδιών του 2005, στο Ευρωπαϊκό Πρωτάθλημα του 2008, στο Μουντιάλ του 2010 και στο Ευρωπαϊκό Πρωτάθλημα του 2012, αγωνιζόμενος ως βασικός σε όλους τους αγώνες των τελικών φάσεων.
Υπήρξε μέλος της αποστολής που συμμετείχε στο Μουντιάλ του 2014 στη Βραζιλία, αγωνιζόμενος τρεις φορές.
Έγινε ο τέταρτος ποδοσφαιριστής που έφτασε τις 100 συμμετοχές με τη "γαλανόλευκη" μετά τους Γιώργο Καραγκούνη, Θοδωρή Ζαγοράκη και Άγγελο Μπασινά, ενώ βρίσκεται πλέον στην τρίτη θέση του σχετικού πίνακα με 114.
Τίτλοι - Διακρίσεις
Πηγές
