Παγχιακός Γ.Σ.
Ο Παγχιακός Γυμναστικός Σύλλογος είναι ελληνικό αθλητικό σωματείο με έδρα των δραστηριοτήτων του τη Χίο.
Είναι από τα ιστορικότερα σωματεία του αιγαιοπελαγίτικου νησιού, με την ίδρυσή του να λαμβάνει χώρα το 1924.
Διατηρεί τμήματα καλαθοσφαίρισης, πετοσφαίρισης, επιτραπέζιας αντισφαίρισης και στίβου.
Στα πρώτα χρόνια της ίδρυσής του είχε και ποδοσφαρικό τμήμα και μάλιστα το Δεκέμβριο του 1926 είχε οργανώσει τοπικό πρωτάθλημα, στο οποίο μετείχαν άλλες δύο τοπικές ομάδες: ο "Λαίλαψ Χίου" και ο "Μικρασιατικός Χίου".
Ο νικητής μετέβη στη Μυτιλήνη όπου αντιμετώπισε τη νικήτρια του εκεί πρωταθλήματος, σε έναν άτυπο τελικό Βορείου Αιγαίου.
Τμήματα
Με τη συμμετοχή πέντε σωματείων, ανάμεσα στα οποία ήταν και ο Παγχιακός Γ.Σ., ιδρύθηκε το Φεβρουάριο του 1985 η Τοπική Επιτροπή Καλαθοσφαίρισης Χίου.
Η γυναικεία ομάδα καλαθοσφαίρισης του Παγχιακού αγωνίζεται εδώ και μια δεκαετία σε εθνικό επίπεδο, φτάνοντας στην Α1 Κατηγορία, όπου αγωνίζεται σήμερα.
Επί 14 αγωνιστικές περιόδους αναδεικνυόταν πρωταθλήτρια σε τοπικό επίπεδο.
Κατά το χρονικό διάστημα 2000 έως 2003 συμμετείχε στο πρωτάθλημα της Β' Εθνικής Κατηγορίας.
Μετά την κατάργηση της συγκεκριμένης κατηγορίας, η ομάδα τοποθετήθηκε στο νότιο όμιλο της Α2 Κατηγορίας, όπου και αγωνίστηκε για τέσσερις αγωνιστικές περιόδους, μέχρι τον Απρίλιο του 2007 (3η θέση στο νότιο όμιλο).
Από την αγωνιστική περίοδο 2007-08 και μετά συμμετέχει στην Α1 Κατηγορία, μετά από συγχώνευση με το σωματείο Υπεροχή/Χαλανδρίου.
Κατά την αγωνιστική περίοδο 2008-09 κατετάγη στην 9η θέση, εξασφαλίζοντας την παραμονή της στην κατηγορία.
Κατά τη διάρκεια της σαιζόν ο σύλλογος γνώρισε προβλήματα λειτουργίας με αποτέλεσμα να αποχωρήσουν οι ξένες παίκτριές του και να παραιτηθεί ο προπονητής του, Γιάννης Γερεουδάκης, προς τα τέλη Μαρτίου.
Προπονητής του συλλόγου είναι σήμερα ο Γιώργος Διάνας και γενικός αρχηγός ο Κώστας Παντελάρας.
Το ρόστερ κατά την τρέχουσα αγωνιστική περίοδο απαρτίζουν οι:
