Φαίδων Θεοφίλου
Ο Φαίδων Θεοφίλου (1947, Μυτιλήνη) είναι ποιητής και πεζογράφος.
Στοιχεία Βιογραφίας
Γεννήθηκε το 1947 στη Μυτιλήνη.
Σπούδασε κοινωνικές επιστήμες στη Γερμανία και εργάστηκε στον τομέα της πολιτικής αεροπορίας ως στέλεχος ευρωπαϊκής αεροπορικής εταιρείας.
Στη δεκαετία του '70 έζησε για 4 χρόνια στη Γερμανία, (Κολωνία-Βερολίνο-Βόννη-Αμβούργο), στη Βιέννη και ταξίδεψε στη Ρώμη, το Κάπρι, τη Βαρσοβία, το Πόζναν, τη Βουδαπέστη, το Άααχεν, το Μάαστριχτ, τη Λιέγη και τις Βρυξέλλες.
Αρθρογραφεί μόνιμα στον επαρχιακό και περιστασιακά στον αθηναϊκό τύπο, ενώ δραστηριοποιείται στο Διαδίκτυο πάνω σε θέματα τέχνης και πολιτισμού, καθώς και ζητήματα που αφορούν στην πολιτική και την κοινωνία.
Είναι ιδρυτικό μέλος του Ελληνοαυστριακού πολιτιστικού και επιμορφωτικού Ινστιτούτου και του Θουκυδίδειου Κέντρου Επιστημών.
Συνεργάστηκε για την έκδοση του εντεκάτομου έργου "Πανόραμα ελληνικού διηγήματος" των εκδόσεων "Αλέξανδρος".
Την εποπτεία του όλου έργου είχε ο συγγραφέας Τάσος Αθανασιάδης, ο πανεπιστημιακός καθηγητής Γεράσιμος Ζώρας και τη διεύθυνση του ο κριτικός Παντελής Απέργης.
Θήτευσε ως εκλεγμένο μέλος στο προεδρείο της Εταιρίας Ελλήνων Λογοτεχνών κατά την περίοδο 1991-93.
Από τις αρχές του 2004 και για 2 χρόνια διηύθυνε το περιοδικό "Αιολίδα" με θέματα της Λέσβου και άλλες πολιτιστικές και λογοτεχνικές αναζητήσεις.
Βιβλία του και αποσπάσματα από το έργο του έχουν μεταφραστεί στα γερμανικά, τσέχικα, πολωνικά και βουλγάρικα και φιλοξενούνται σε ελληνικές και ξένες ανθολογίες.
Εργογραφία
Αναφορές-Πηγές
