Υπολοχαγός
O Yπολοχαγός (Υπλγός, ή Υπίλαρχος, Υπλχος, για τα Τεθωρακισμένα και το Ιππικό) είναι στρατιωτικός βαθμός μέσου Αξιωματικού στον Ελληνικό Στρατό Ξηράς, ανώτερος του Ανθυπολοχαγού και κατώτερος του Λοχαγού.
Είναι ο ελάχιστος βαθμός που απαιτείται (μαζί με 10ετή υπηρεσία ως Αξιωματικός) για την απονομή του Μεταλλίου Στρατιωτικής Αξίας και παρασήμου του Τάγματος Αριστείας του Φοίνικος καθώς επίσης και (μαζί με 12ετή υπηρεσία ως Αξιωματικός) για την απονομή παρασήμου του Τάγματος Αριστείας της Τιμής.
Οι αντίστοιχοι βαθμοί στο Πολεμικό Ναυτικό είναι ο Ανθυποπλοίαρχος και στην Πολεμική Αεροπορία ο Υποσμηναγός.
Στους αγγλόφωνους στρατούς ο αντίστοιχος βαθμός καλείται Lieutenant.
Διακριτικό
90px|left|thumb|Το διακριτικό του Υπολοχαγού στον Ελληνικό Στρατό Το διακριτικό του Υπολοχαγού είναι δύο ασημένια αστέρια (κάθετης διάταξης) σε κάθε επωμίδα της στολής εξόδου, ή δύο αστέρια στο αριστερό πέτο της στολής αγγαρείας και οπλόσημο στο δεξί.
Η σημερινή του μορφή καθιερώθηκε το 1968.
Ετυμολογία
Η λέξη υπολοχαγός προέρχεται από το υπό + Λοχαγός < Λόχος + -αγός < άγω (οδηγώ).
