Πετοσφαίριση στους Ολυμπιακούς Αγώνες
Το άθλημα του βόλεϊ, τόσο το αντρικό όσο και το γυναικείο, συμπεριλήφθηκε στις σύγχρονες Ολυμπιάδες από την Ολυμπιάδα του Τόκιο το 1964.
Ιστορικές πληροφορίες
Αν και το βόλεϊ είχε περιληφθεί ως άθλημα επίδειξης στην Ολυμπιάδα του 1924 στο Παρίσι, χρειάστηκε να περάσουν 40 χρόνια για να γίνει ολυμπιακό άθλημα.
Ως την Ολυμπιάδα του 1984 στο Λος Άντζελες μετείχαν 10 χώρες.
Στη συνέχεια καθιερώθηκε η συμμετοχή 12 χωρών που προκρίνονται μέσω προολυμπιακών τουρνουά.
Στο γυναικείο τουρνουά το 1964 μετείχαν 6 χώρες.
Από την Ολυμπιάδα του 1968 στο Μεξικό ως το 1992 έγιναν 8 και στη συνέχεια συμμετέχουν 12 χώρες.
Μπιτς Βόλεϊ
Το 1992 στη Βαρκελώνη συμπεριλήφθηκε ως άθλημα επίδειξης και το μπιτς βόλεϊ, το οποίο από το 1996 αποτελεί επίσημο ολυμπιακό αγώνισμα για άνδρες και γυναίκες.
Στις ολυμπιάδες συμμετέχουν 24 ζευγάρια ανδρών και 24 γυναικών, που έχουν προκριθεί από προολυμπιακές δοκιμασίες.
Κάθε χώρα μπορεί να στείλει μέχρι δύο ζευγάρια από κάθε φύλο.
Ελληνικές συμμετοχές
Η Ελλάδα δεν έχει καταφέρει να προκριθεί σε κανένα ολυμπιακό τουρνουά, ούτε στους άντρες ούτε στις γυναίκες.
Συμμετείχε μόνο στην Ολυμπιάδα της Αθήνας το 2004 ως διοργανώτρια χώρα.
Η ομάδα των ανδρών τα πήγε αρκετά καλά και τερμάτισε στην πέμπτη θέση.
Η γυναικεία ομάδα κατέλαβε την ένατη θέση.
Στο μπιτς βόλεϊ τα ακόλουθα ελληνικά δίδυμα συμμετείχαν το 2000, το 2004 και το 2008 χωρίς διάκριση.
Μετάλλια
Πηγές
