Άννα φον Κλεβ
Η Άννα της Κλεβ (Anna von Kleve, 22 Σεπτεμβρίου 1515 – 16 Ιουλίου 1557) ήταν βασίλισσα της Αγγλίας από τις 6 Ιανουαρίου του 1540 έως τις 9 Ιουλίου του 1540 ως η τέταρτη σύζυγος του Ερρίκου Η' της Αγγλίας . Μετά την ακύρωση του γάμου τους, η Άννα απέκτησε ένα πλούσιο τόπο κατοικίας από τον Βασιλιά, και έκτοτε αναφερόταν ως η Αγαπημένη Αδελφή του Βασιλιά.
Πέθανε τελευταία από τις υπόλοιπες συζύγους του Ερρίκου.
Η Άννα ήταν το θέμα δύο πορτραίτων από τον Χανς Χολμπάιν τον Νεότερο ο οποίος την ζωγράφισε το 1539.
Πρώιμη ζωή
Η Άννα γεννήθηκε κοντά στο Ντύσσελντορφ, και ήταν η δεύτερη κόρη του Ιωάννη Γ΄, Δούκα της Κλεβ, του Julich, του Μπεργκ, Κόμητα του Μαρκ και του Ράβενσμπεργκ (συχνά αναφέρεται ως δούκας της Κλεβ) ο οποίος πέθανε το 1538, και της συζύγου του Μαρίας, Δούκισσας του Julich-Berg (1491-1543).
Ο πατέρας της επηρεάστηκε από τον Έρασμο και ακολούθησε μια μετριοπαθή εκδοχή της Μεταρρύθμισης.
Συντάχθηκε με την Ένωση Σμαλκάλντικ και αντιτάχθηκε στον Αυτοκράτορα Κάρολο Ε΄.
Μετά τον θάνατο του Ιωάννη, ο αδελφός της Άννας Ουίλλιαμ έγινε Δούκας του Jülich-Cleves-Berg, φέροντας το πολλά υποσχόμενο επίθετο "Ο Πλούσιος".
Το 1526, η μεγαλύτερη αδελφή της Συβίλλη παντρεύτηκε τον Ιωάννη Φρειδερίκο, Εκλέκτορα της Σαξονίας, αρχηγό της Προτεσταντικής Συνομοσπονδίας της Γερμανίας και θεωρούμενο "Πρωτοστάτη της Μεταρρύθμισης".
Στην ηλικία των 12 (1527), αρραβωνιάστηκε με τον Φραγκίσκο, γιο και κληρονόμο του Δούκα της Λωραίνης ενώ ήταν μόνο 10, και ούτως ο αρραβώνας θεωρήθηκε 'ανεπίσημος' και ακυρώθηκε το 1535.
Ο αδελφός της Γουλιέλμος ήταν Λουθηρανός αλλά η οικογένεια ήταν πολύ θρησκευόμενη, με την μητέρα της, την Δούκισσα Μαρία να περιγράφεται ως μια "αυστηρή Καθολική".
Η συνεχιζόμενη διαμάχη του Δούκα για το Γκέλντερλαντ με τον Αυτοκράτορα Κάρολο Ε΄ τους έκανε κατάλληλους συμμάχους για τον Βασιλιά Ερρίκο Η΄ της Αγγλίας στην διατάραξη της Ανακωχής της Νίκαιας.
Ο γάμος με την Άννα προτάθηκε στον Βασιλιά από τον καγκελάριο του, τον Τόμας Κρόμγουελλ.
Νύφη και σύζυγος του Βασιλιά της Αγγλίας
Ο καλλιτέχνης Χανς Χολμπάιν ο Νεότερος κλήθηκε να ζωγραφίσει πορτραίτα της Άννας και της νεότερης αδερφής της, Αμέλια, κάθε μία από τις οποίες θεωρούσε ο Ερρίκος πιθανή ως τέταρτη σύζυγο του.
Ο Ερρίκος ζήτησε από τον καλλιτέχνη να είναι όσο το δυνατόν πιο ακριβής και να μην κολακεύσει τις αδελφές.
Οι δύο εκδοχές του πορτραίτου του Χολμπάιν είναι στο Λούβρο, στο Παρίσι, και στο Μουσείο Βικτωρίας και Αλβέρτου στο Λονδίνο.
Οι διαπραγματεύσεις με την Αυλή της Κλεβ εξελίσσονταν ομαλά τον Μάρτιο του 1539.
Ο Κρόμγουελλ επέβλεψε τις συνομιλίες και στις 4 Οκτωβρίου του ίδιου έτους υπογράφτηκε ένα γαμήλιο σύμφωνο.
Ενώ ο Ερρίκος εκτιμούσε την εκπαίδευση και την πνευματική αναζήτηση στις γυναίκες, η Άννα στερούνταν αυτών από την ανατροφή της· δεν έλαβε επίσημη εκπαίδευση σαν παιδί, και αντί να δύναται να τραγουδά ή να παίζει ένα όργανο, ήταν επιδέξια στην ραπτική, και αρεσκόταν να παίζει χαρτοπαίγνια.
Είχε μάθει να διαβάζει και να γράφει, αλλά μόνο στα Γερμανικά.
Παρόλα αυτά, η Άννα θεωρούνταν ευγενής, ενάρετη, και πειθήνια, αξίες που την έκαναν μια κατάλληλη υποψήφια σύζυγο για τον Ερρίκο.
Η Άννα περιγράφηκε από τον Γάλλο πρέσβη, Σαρλ ντε Μαριγιάκ (Charles de Marillac), ως ψηλή και αδύνατη, "μέτριας ομορφιάς, και με σίγουρη και αποφασιστική εμφάνιση".
Ήταν σκουρομάλλα, με μια αρκετά μελαψή χροιά, εμφανιζόταν επίσημη για τα Αγγλικά δεδομένα, και έδειχνε μεγαλύτερη από την ηλικία της.
thumb|right|upright|Το έμβλημα της Άννας της Κλεβ ως βασιλική σύζυγος Ο Ερρίκος ήταν ανυπόμονος να δει την μελλοντική του νύφη.
Πήγε να την συναντήσει στο Ρότσεστερ καθώς αυτή ερχόταν προς το Λονδίνο και απογοητεύτηκε αμέσως.
Ένιωσε ότι είχε παραπλανηθεί, καθώς όλοι είχαν επαινέσει τις χάρες της Άννας: "Δεν είναι τόσο όμορφη όσο την περιγράφουν", παραπονέθηκε.
Ο Ερρίκος πίεσε τον Κρόμγουελ να βρει ένα νόμιμο τρόπο να αποφύγει τον γάμο αλλά, σε αυτό το σημείο, το να πράξουν έτσι θα ήταν αδύνατο χωρίς να διακινδυνεύσουν την πολύτιμη συμμαχία με τους Γερμανούς.
Παρά τις προφορικούς δισταγμούς του Ερρίκου, ο γάμος τους τελέσθηκε στις 6 Ιανουαρίου 1540 στο βασιλικό Παλάτι της Πλακεντίας στο Γκρήνουιτς από τον Αρχιεπίσκοπο του Κάντερμπέρι Τόμας Κράνμερ.
Η φράση "ο Θεός ας με στείλει για να μείνω" χαράχτηκε γύρω από το γαμήλιο δαχτυλίδι της Άννας.
Αμέσως μετά την άφιξη της στην Αγγλία, η Άννα μεταστράφηκε στον Ρωμαιοκαθολικισμό, κάτι που ο Ερρίκος περίμενε.
Η πρώτη νύχτα του ζεύγους ως σύζυγοι δεν ήταν χαρούμενη.
Ο Ερρίκος εμπιστεύτηκε στον Κρόμγουελ ότι δεν είχε ολοκληρώσει το γάμο, λέγοντας, "Δεν μου άρεσε πολύ πριν, αλλά τώρα δεν μου αρέσει ακόμη περισσότερο".
Η Άννα διατάχθηκε να εγκαταλείψει την Αυλή στις 24 Ιουνίου, και στις 6 Ιουλίου πληροφορήθηκε την απόφαση του συζύγου της να αναθεωρήσει το γάμο.
Λίγο μετά, ζητήθηκε από την Άννα να συναινέσει σε μια ακύρωση του γάμου, και εκείνη συμφώνησε.
Ο γάμος ακυρώθηκε στις 9 Ιουλίου 1540, με το δικαιολογία της μη ολοκλήρωσης και του προσυμβολαίου της με τον Φραγκίσκο της Λωραίννης.
Μετά την ακύρωση
Η πρώην βασίλισσα έλαβε μια γενναιόδωρη περιουσία, περιλαμβανομένου του Παλατιού του Ρίτσμοντ, και του Κάστρου Χέβερ, έδρας των πρώην συγγενών του Ερρίκου, των Μπολέυν.
Το Σπίτι της Άννας της Κλεβ, στο Λιούις του Σάσσεξ, είναι μόνο μια από τις πολλές ιδιοκτησίες που της ανήκαν αλλά ποτέ δεν έζησε εκεί.
Ο Ερρίκος και η Άννα έγιναν καλοί φίλοι-εκείνη ήταν επίτιμο μέλος της οικογένειας του Βασιλιά και αναφερόταν ως "η Αγαπημένη αδελφή του Βασιλιά".
Ήταν προσκεκλημένη στην αυλή συχνά και, από ευγνωμοσύνη επειδή εκείνη δεν αμφισβήτησε την ακύρωση του γάμου, ο Ερρίκος την όρισε ανώτατη γυναίκα στην Αγγλία μετά την δική του σύζυγο και τις κόρες του.
Αφότου η Αικατερίνη Χάουαρντ αποκεφαλίσθηκε, η Άννα και ο αδελφός της, Δούκας της Κλέβ, πίεσαν τον βασιλιά να την νυμφευθεί ξανά.
Ο βασιλιάς γρήγορα απάντησε σε αυτές τις προτάσεις με ένα όχι.
Το 1553, όταν οι κόρες του Ερρίκου Μαρία και Ελισάβετ ίππευσαν στο Λονδίνο με την Μαρία ως νέα μονάρχη, η Άννα ήταν εκεί για να τις χαιρετήσει.
Ήταν επίσης παρούσα στην στέψη της Μαρίας Α' στο Ουεστμίνστερ.
Αυτή ήταν η τελευταία της δημόσια εμφάνιση.
Μερικούς μήνες μετά, η Άννα έγραψε στην Μαρία Α' για να την συγχαρεί για τον γάμο της με τον Φίλιππο Β' της Ισπανίας.
Παρόλ' αυτά, η Άννα σπάνια επισκεπτόταν την Αυλή κατά την διάρκεια της βασιλείας της Μαίρης και διασκέδαζε να διαχειρίζεται τα δικά της κτήματα.
Από την άφιξη της ως νύφη του Βασιλιά, η Άννα ποτέ δεν έφυγε από την Αγγλία: και οι δύο γονείς της είχαν πεθάνει την εποχή που ακυρώθηκε ο γάμος και ο αυστηρά Προτεστάντης αδελφός της δεν ενέκρινε την πίστη της στον Ρωμαιοκαθολικισμό.
Θάνατος
Όταν η υγεία της άρχισε να κλονίζεται, στην Άννα επιτράπηκε , από τη Μαρία Α', να ζήσει στην Παλαιά Κατοικία του Τσέλσι — όπου η τελευταία σύζυγος του Ερρίκου, Αικατερίνη Παρ, έζησε μετά τον δεύτερο γάμο της.
Εκεί υπαγόρευσε την τελευταία της διαθήκη στα μέσα Ιουλίου του 1557.
Στην διαθήκη της αναφέρει τον αδελφό της, την αδελφή της και την ανδραδελφή της, καθώς και την μελλοντική Βασίλισσα Ελισάβετ , την Δούκισσα του Νόρφολκ και την Κόμισσα του Άρουντελ.
Άφησε μερικά χρήματα στους υπηρέτες της και ζήτησε από την Μαρία και την Ελισάβετ να τους προσλάβουν στα σπίτια τους.
Ή Άννα πέθανε στην Παλαιά Κατοικία του Τσέλσι στις 16 Ιουλίου 1557, μερικές εβδομάδες πριν τα τεσσαρακοστά δεύτερα γενέθλια της.
Τάφηκε στις 3 Αυγούστου σε μια τελετή γνωστή "κάπως δύσκολο να βρεις τάφο στο Αββαείο του Ουεστμίνστερ".
Ο τάφος της είναι στην αντίθετη πλευρά από την λειψανοθήκη του Εδουάρδου του Εξομολογητή, και ελάχιστα υψηλότερα από το επίπεδο των ματιών για ένα πρόσωπο μέτριου αναστήματος.
Κατέχει επίσης την διάκριση ότι πέθανε τελευταία από τις συζύγους του Ερρίκου Η' (έζησε 9 έτη περισσότερο από την τελευταία σύζυγο του Ερρίκου, την Αικατερίνη Παρ.
Όμως, δεν είναι η μακροβιότερη, διότι η Αικατερίνη της Αραγωνίας ήταν 50 ετών την εποχή του θανάτου της και η Άννα ήταν 42.
Στην έρευνα
Elizabeth Norton, Anne of Cleves: Henry VIII's Discarded Bride, Amberley 2009 hardback ISBN 978-1-84868-329-7
