Τιμ Μπάρτον
Ο Τιμ Μπάρτον (αγγλ.
Timothy Tim Walter Burton, Τίμοθι Ουώλτερ Μπάρτον, γενν.
25 Αυγούστου 1958) είναι Αμερικανός σκηνοθέτης.
Ειδικεύεται στις σκοτεινές και ιδιόμορφες ταινίες, όπως "Ο Σκαθαροζούμης", "Ο Ψαλιδοχέρης" και "Ο Εφιάλτης των Χριστουγέννων", αλλά και κινηματογραφικές υπερπαραγωγές όπως "Μπάτμαν", "Ο Μπάτμαν Επιστρέφει", "Ο Μύθος του Ακέφαλου Καβαλάρη", "Ο Πλανήτης των Πιθήκων", "Η Αλίκη στη Χώρα των Θαυμάτων", Dark Shadows, Frankenweenie και Μεγάλα Μάτια.
Συνήθως δουλεύει με το στενό του φίλο Τζόνι Ντεπ, το μουσικό Ντάνι Έλφμαν και την αγαπημένη του σύντροφο Έλενα Μπόναμ Κάρτερ.
Η ταινία του "Sweeney Todd: Ο Φονικός Κουρέας της Οδού Φλίτ" κέρδισε Χρυσή Σφαίρα στην κατηγορία "Καλύτερη Κωμωδία ή Μιούζικαλ".
Ο Τιμ Μπάρτον θα είναι πρόεδρος της κριτικής επιτροπής στο 63ο Φεστιβάλ Κινηματογράφου των Καννών, το οποίο θα λάβει χώρα από τις 12 μέχρι τις 23 Μαΐου στις Κάννες της Γαλλίας.
Προσωπική ζωή
Ο Τιμ Μπάρτον ήταν παντρεμένος με την Γερμανίδα καλλιτέχνη Lena Gieseke για δύο χρόνια, την οποία άφησε για να ζήσει με το μοντέλο και ηθοποιό Lisa Marie, η οποία έπαιξε στις ταινίες που έκανε κατά τη διάρκεια της σχέσης τους 1992 - 2001, κυρίως στην Ed Wood και στην Mars Attacks!.
Μετά την αποχώρησή της, ο Μπάρτον ανέπτυξε μια ρομαντική σύνδεση με την αγγλίδα ηθοποιό Έλενα Μπόναμ Κάρτερ,την οποία συνάντησε κατά τη διάρκεια της μαγνητοσκόπησης της ταινίας "Ο Πλανήτης των Πιθήκων".
Ο Μπάρτον και η Μπόναμ Κάρτερ έχουν δύο παιδιά: ένα γιο, τον Billy Raymond, γεννημένο στις 4 του Οκτώβρη του 2003 και μια κόρη, τη Nell, γεννημένη στις 15 Δεκεμβρίου του 2007.
Στενός φίλος του Μπάρτον είναι ο Τζόνι Ντεπ, ο οποίος είναι και νονός των δύο παιδιών του.
