Πορεία Αριστερή
Η Πορεία Αριστερή είναι ανεξάρτητο αριστερό σχήμα που δραστηριοποιείται στον φοιτητικό και εργασιακό συνδικαλισμό.
Ιδρύθηκε στις 28 Νοεμβρίου 2002 μετά από τη διάσπαση της ΠΚΣ στο Πανεπιστήμιο Κρήτης.
Ιστορία
Η Ίδρυση του σχήματος έγινε στις 28 Νοεμβρίου 2002, από διαγραμμένα μέλη της ΠΚΣ.
Ενώ παράλληλα καθιερώθηκε και η Διακήρυξη του σχήματος.
Το Φλεβάρη του 2003 η Πορεία Αριστερή διοργανώνει την πρώτη δημόσια εμφάνισή της μαζί με άλλους φορείς σε μια εκδήλωση με καλεσμένο το βετεράνο του Βιετνάμ Michall Uhl.
Η πρώτη εκλογική αναμέτρηση έγινε στις Φοιτητικές Εκλογές της Τετάρτης 9 Απριλίου 2003 όπου η Πορεία Αριστερή έλαβε συνολικά 108 ψήφους στα τμήματα Μαθηματικών, Εφαρμοσμένων Μαθηματικών, Επιστήμης Υπολογιστών και Χημείας του Πανεπιστημίου Κρήτης ενώ η ΠΚΣ σε αυτά τα τμήματα έλαβε σύνολο 71 ψήφους.
Έχουν πραγματοποιηθεί 3 Πανελλαδικές Συνδιασκέψεις στις οποίες συζητήθηκαν κυρίως θέματα οργάνωσης και δομής.
Η πρώτη έγινε στο Ηράκλειο το Σάββατο 25 Απριλίου 2009 στα κτίρια της Κνωσσού, στο αμφιθέατρο Α και είχε συνολική διάρκεια 6 ώρες.
Η δεύτερη πραγματοποιήθηκε την Κυριακή 20 Δεκεμβρίου 2009 στο Πολυτεχνείο της Αθήνας.
Η τρίτη συνδιάσκεψη πραγματοποιήθηκε 20-21 Οκτωβρίου 2012 στο Ηράκλειο.
Το 2006 άρχισε μια μεγάλη προσπάθεια ώστε η Πορεία Αριστερή να επεκταθεί και σε άλλες πόλεις και τμήματα ώστε να αποκτήσει πανελλαδική διάσταση.
Έτσι έφτασε αυτή τη στιγμή να έχει άτομα στην Αθήνα, τη Θεσσαλονίκη, την Πάτρα, το Ηράκλειο και το Ρέθυμνο.
Η Διακήρυξη
Στην ιδρυτική διακήρυξη οι βασικοί άξονες διαχωρίζονται i) Στις Σπουδές, ii) Στη Δουλειά και iii) Στη Ζωή.
Λαμπτήρας Πυρακτώσεως
Ο Λαμπτήρας Πυρακτώσεως είναι το περιοδικό που εκδίδει η Πορεία Αριστερή.
Το πρώτο τεύχος του Λαμπτήρα Πυρακτώσεως εκδόθηκε το 2001 από τα τότε μέλη της ΠΚΣ, μετέπειτα μέλη της Πορείας Αριστερής.
Από το Νοέμβριο του 2008 άρχισε η επανακυκλοφορία του Λαμπτήρα Πυρακτώσεως υπό την αιγίδα του σχήματος πλέον, έχοντας εκδώσει συνολικά άλλα 13 τεύχη μέχρι τον Μάιο του 2014.
Πορεία Αριστερή Εκπαιδευτικών
Κάποιοι απόφοιτοι του Πανεπιστημίου Κρήτης, βλέποντας την αναγκαιότητα για την ύπαρξη της Πορείας Αριστερής και στον εργασιακό τομέα, δημιούργησαν την Πορεία Αριστερή Εκπαιδευτικών.
Το Δεκέμβριο του 2009 οι Εκπαιδευτικοί της Πορείας Αριστερής έκαναν το ντεμπούτο τους με τις εκλογές στην ΕΛΜΕ της Πάρου – Αντίπαρου όπου πήραν 1 έδρα.
Το 2010 το σχήμα κατέβηκα για πρώτο φορά στις εκλογές της ΕΛΜΕ Κεφαλονιάς-Ιθάκης.
. Το 2013 το σχήμα κατέβηκε και στις εκλογές της ΕΛΜΕ Κέρκυρας.
