Citroën C-Airplay
Το Citroën C-Airplay ήταν ένα πρωτότυπο αυτοκίνητο (concept car) από τη γαλλική αυτοκινητοβιομηχανία Citroën.
Παρουσιάστηκε στο Σαλόνι Αυτοκινήτου της Μπολόνια τον Δεκέμβριο του 2005, ως μια σχεδιαστική σπουδή για ιδέες που θα μπορούσαν να εφαρμοστούν σε κάποιο μελλοντικό αυτοκίνητο πόλης.
Tεχνικά χαρακτηριστικά
Το ιδιαίτερα συμπαγές C-Airplay ήταν ένα αυστηρά διθέσιο όχημα πόλης, μήκους μόλις 3,30 μέτρων, δηλαδή ήταν 13,5 εκατοστά κοντύτερο από το Citroën C1 πρώτης γενιάς του 2005, ενώ είχε και έντονα καμπυλωτό σχήμα, παρόμοιο με αυτό του Fiat 500 του 2007.
Έφερε έναν 4-κύλινδρο κινητήρα βενζίνης, ισχύος 110 ίππων, σε συνδυασμό με αυτόματο κιβώτιο ταχυτήτων SensoDrive, που διέθετε και χειροκίνητη λειτουργία tiptronic, με έλεγχο μέσω μοχλών paddles πάνω στο τιμόνι.
Επιπλέον, το C-AirPlay διέθετε την τεχνολογία Stop & Start για μείωση της κατανάλωσης και των εκπομπών καυσαερίων, μια τεχνολογία γνωστή και από τα Citroën C2 και Citroën C3.
Σχεδιαστικές ιδέες
Πρωτίστως πάντως, είχε ως στόχο να παρέχει στον οδηγό του μια διαφορετική αντίληψη του περιβάλλοντός του, με μια αίσθηση ελευθερίας, καθώς:
Μελλοντικές εφαρμογές
Επισήμως, αυτό το αυτοκίνητο δεν πρόκειται να περάσει στην παραγωγή στο άμεσο μέλλον.
Ωστόσο, πολλά σχεδιαστικά στοιχεία θα έχουν άμεση εφαρμογή σύντομα.
Γενικότερα, η έντονα καμπυλωτή εμφάνιση και η γενικότερη σχεδιαστική φιλοσοφία του C-Airplay φαίνεται να παραπέμπουν κάπως στο μεταγενέστερο πρωτότυπο Citroën DS Revolte του 2009, το οποίο αναμένεται να φτάσει στην παραγωγή, με τελική ονομασία Citroën DS2.
